
Prije tri godine objelodanio sam listove svoga pri- 
jatelja g. Dragutina Lermana, tadanjega predstojnika 
postaje Stanley Fallsa na Kongu u posebnoj knjizi pod 
naslovom »Listovi iz Afrike«. U onim listovima opisani 
su doživljaji Lermanovi za drugoga njegova boravka u 
Africi. Međutim se je g. Lerman povratio u proljeće 
1891. u svoj zavičaj. 

Poznato je, da je onom zgodom dični naš zefališik 
— ne zaboravivši ni u dalekom tuđem svijetu na svoju 
hrvatsku domovinu — poklonio našem arkeološkom mu- 
zeju krasnu i bogatu zbirku raznih stvari s Konga. Ta 
je zbirka dokaz velikoga Lermanova domoljublja. 

Već u jesen iste godine otputovao je g. Lerman i 
po trećiput u Afriku. I za trećega svoga ondješnjega 
boravka poslao mi je odvažni putnik nekoliko listova, 
koje eto poradi njihove zanimljivosti predajem u ruke 
hrvatskoga općinstva. Prva dva lista tiču se Lermanova 
povratka iza drugoga putovanja u Afriku, a ostali crtaju 
nam odlazak i doživljaje trećega putovanja. 

Moram spomenuti, da ni ju ovim listovima ne će 
čitatelj naći _potanka i sustavna opisa o životu i običa- 
jima na Kongu, već će se više upoznati s putnim po- 
teškoćama i napredovanjem našega zemljaka. Na nekojim 
mjestima spominje g. Lerman svoj dnevnik. Taj dnevnik 
primio sam u 3 odebela sveska. U njem je pobilježeno 
raznoličnih i vrlo zanimljivih opažanja našega neumornoga 
putnika, te će taj dnevnik — ako ga bude pisac, kad 

ose povrati, objelodanio — biti krasnim prilogom z za spo- 
znanje ondješnjih krajeva, života i ljudi. 
U prvoj knjizi istaknuo sam u »Pripomeni« neko- 


liko crtica iz života g. Lermana. Za sada samo prido-: 


dajem, da je g. Lerman i na trećem svojem putovanju 
potpuno uspio. On je neumornim vršenjem svojih teških 
dužnosti stekao ponovno priznanje belgijske vlade za 
Kongo. I tako si je kao Hrvat u dalekom svijetu osvjetlao 
lice. Već na početku trećega boravka na Kongu bio je 
g. Lerman imenovan kapetanom, a poslije predstojnikom 
istočnoga Kuanga u Popocabaci. 


Pošto se doskora kani g. Lerman povratiti opet u 


svoj zavičaj, u Požegu, predajem i ove nove njegove li- 
stove rodoljubnomu hrvatskomu općinstvu uz želju, da 
ih voljko primi kao skromno uzdarje svoga odvažnoga i 
odanoga zemljaka. 


U Požegi, 25. siječnja 1894. 


JUL. KEMPF. 

Stanley Falls, 12. listopada 1890. 


i Nu dosta o tom. Ja sam kraj svoga napora 
zdrav, te veselo motrim budućnost, jer se približuje 
vrijeme momu ugodnomu povratku u milu domovinu. 
Evo mi je još četiri mjeseca ostati ovdje, a tada mi je 
započeti put povratka u onaj dragi i ljubljeni kraj, u 
kojem ću se s veseljem odmarati. Za naš hrvatski muzej 
sabrao sam do sada oko 200 komada, stvari kud i kamo 
ljepših, nego u prvoj zbirci. Nadam se, da ću i ovu novu 
zbirku još znatno povećati do onoga vremena, kad se 
budem vraćao u Europu. Čuditi ćeš se koli lijepoga i 
raznovrsnoga imam oružja, a kolikim će veseljem nama 
obojici srce kucati, kada budem siromašni taj dar stavio 
na žrtvenik otačbeničke ljubavi! 

Vraćajući se ovih dana iz lova, naišao sam na divlje 
grožđe. Pomisli, koju li radost osjetih u duši! Loza toga 
grožđa posvema je nalika lozi našega pitomoga grožđa, 

nu list joj je mnogo manji i svjetlijega zelenila. Samo 
grožđe i jagode nešto su veće i slađe od naše divlja 

kinje, vinjage. Ponukan tim otkrićem, pisao sam vladi 
Kongo države, ističući vrijednost uzgajanja vinove loze, 


koja bi se ovdje dala rasploditi lozama iz Algira ili Ma- - 


deire, koje su loze veoma glasovite zbog svojih vrlina. 
Govoreći o grožđu, evo me, da Ti opišem i nekoje 
vrsti voćaka, koje ovdje uživam. 5 | 
Na prvom je mjestu ananas, koja se je doselila 
na Kongo sa Stanleyem još godine 1883. Ananas raste 
u tropskoj Americi kao samonikao i divlji, a danas se 
uzgaja u veliko u svim tropskim krajevima. Ananasa ima 
više vrsti, nu sve se vrsti odlikuju teškim, ukusnim i 
miomirisnim plodom. Za ananasom slijedi mangus. To 
je voćka, koja spada u obitelj ili vrst šljiva, nu višeput 
joj je plod veći od obijuh šaka odrasla čovjeka. Domo- 
vina joj je bogata Indija. Plod. te voćke je vrlo sladak, 
a ima u njem dosta terpentinovih uljevnih čestica, koje 
mu podaju osobiti ukus. Tu voćku donesoše u ove kra- 
jeve Arapi. U Stanley Fallsu ima još samo 4 debla, nu 
pošto sam 18 mladica do sada odgojio, biti će ih za 


koju godinicu mnogo. S ugodnošću spominjem »coeur | 


du boeuf« ili volovsko srce. To je voćka, čiji plod 
vanredno ohlađuje, a nalik je na jagodu veliku po pri- 
lici kao omanje dinje ili ljubenice. To je voće iz vana 
zelene boje, a meso, u kom su se ovdje ondje crne sje- 
menke smjestile, je bijelo. Spomena su vrijedne iguave 
sa svojim jajolikim i slatkim plodovima. Bolja je gra- 


natska jabuka. Ona je također doseljenik, a uspijeva | 


veoma dobro. Granata je stara voćka, koju su dobro po- 
znavali i stari Grci i Rimljani. Rasprostranjena je po svim 
vrućim zemljama. Imamo i dosta limunova i naranča, 
nu potonje su sasvim neukusne i netečne, jer je u njima 

slabo sladora. Nu tomu će biti uzrok, što mi ovdje u 
Stanley-Fallsu poznajemo samo manje plemenitu vrst na- 
ranča, koje su ovamo prenijeli Arapi. K tomu se ima 
još pribrojiti slaba ili nikakova njega toga voća i nije 
čudo, da se je naranča ovdje posve izjalovila. Vrlo je | 
ugodna voćka i maracugas. Nju osobito ljube prido- 
šlice, a spada u vrst voća nalika na našu dinju. Plod je 
naličan na dinju, nu nije tako tečan. Od maracuga jede 
se samo sjeme, dočim meso sama ploda nije tečno. Uza 
sve to pripravljaju ga mnogi ljudi, kuhajući komadiće 


toga voća u vinu, čemu još pridodavaju raznih primjesa. 


Ne ima sumnje, da bi uz dobru pažnju mogle u 
ovim krajevima uspijevati i nekoje naše vrsti voćaka, 
kao n. pr. breskva i kajsija, a budućnost će dokazati, 
da li imam pravo. Afrika je zemlja buduće kolonizacije. 
Znanost nas uči, da snaga europejske produktivnosti biva 
slabijom, dočim pučanstvo postaje sve brojnijim. Nu kad 
se upitamo, što bi Europa danas bila, da joj nije novo- 
otkriveni kontinent američki u pomoć priskočio i pogo- 
stio mnogo milijuna njena stanovništva; kad pomislimo 
i na onako prebogato napučenu Kinu: eto nam nade, . 
da će se i Afrika — usprkos svoga zloglasna Minotaura. — 
pomora, malo po malo napučiti. Spoznav higijena najljući 
otrov, koji danas truje kaukasko pleme u Africi, naći će 
već način, kojim da izbjegne tomu otvovu ili da ga po- 
sve uništi. Eto nam za to dokaza u istočnoj Indiji, koja 
je mnogo pogibeljnija obzirom na zdravstvene prilike 
nego li Kongo. [ danas eno u tom gnijezdu žute groznice 
rasplođuju se sinovi Albiona, gradeći na svetom Gan- 
gesu još veličanstvenije palače nego što rese Regent Park 
ili East End. | 

Sasvim je naravno, da ogromne guste i tamne šume 


Konga, koje su prečesto poplavljene smradnim barama, 

ne mogu stvarati čovjeku čista i prijatna zraka. Kamo li | 


onomu čovjeku, koji je bio vikao živiti u mjestima, gdje 
se i najnedužniji izmeci očišćuju svakojakim kemičkim 
stvarima. Nu doći će vrijeme, pak će čovjek — taj naj- 
radiniji mrav — iskrčiti one tisuće i tisuće hektara za- 
puštenoga zemljišta. Kada budu neprohodne još danas 
poljane urešene rižom i ostalom hranom, kada budu pro- 
osječeni putevi ogromnom širinom tih šuma i polja: tada 
će one groznice i muke, koje današnji afrički pioniri 
pate, ostati doista samo u knjigama. 

Ovo je posljednje valjda pismo, što Ti ga šaljem iz 


Stanley Fallsa, a nadam se, da ću odgovor na nj doče- | 


kati već u Bomi, kamo ću se doskora otputiti. Ondje 
ću čekati parobrod, kojim ću krenuti po: drugiput iz 
Afrike u Europu. Možeš si misliti, kako mi je duša uz- 


rujana i željna ostaviti ovaj daleki kraj, u kom sam pro- | 


živio toliko slatkih al i. gorkih dana. Kako li će tek 
divno biti, kada se vidimo i zagrlimo u ljubljenom zavi- 
čaju, gdje mi se je — ako volja božja dosudi — od- 
marati. - 

Parobrod »Vile de Maceio«, 10. ožujka 1891. 


Zadovoljstvo je najveća plaća, koju si možemo po- 
želiti. Što su materijalna priznanja: zlato, novac itd. za 
naše nutarnje biće, ako ih ne prati zadovoljstvo? Ništa 
i ništa, jer su ta uživanja hladna, bez čara. Mnogi 1 
mnogi ima milijuna, ima kutijica, punih sjajnih kolajna, 
ima divno urešen stol i kuću svoju, ali nutarnjost zatup-| 


o ljenu, praznu. Jesu li to sretnici? Ne, jer ono, što 


gdjetko kod njih drži blagom i srećom, to je za nje 
breme u obliku poslastice, koja im sve to više truje i 
onako već pokvareni želudac. Koliko i koliko je sretniji 
onaj, koji gorko i mučno djeluje, obrađivajući u znoju 
zadovoljno tvrdu svoju zemlju; nu sretnim se scijeni, kad 
mu posijano sjeme slatki donese plod. I nehotice usklik- 
nuo bih ovdje sa slavnim Tolstojem:  »Kad bi siromah 
znao, koliko je srećniji u svom siromaštvu, nigda ne bi 
hlepio za bogatstvom.« 

Zar bih i ja u dubljini duše svoje osjećao slatko uži- 
vanje zadovoljnosti, da mi nije svaki korak ovoga napor- 

onoga života na Kongu okruživala mučnoća i borba, kojoj: 
sam — hvala Bogu — sretno odolio? Svaka reakcija 
djeluje, moćno djeluje, a užitak, koji nam se tim pruža, 
divan je, pun čara. On nas zanaša, usrećuje. 

Misli si, prijatelju moj, koliko dai uspomena ob- 
o navljalo se je u mojoj nutarnjosti u onom času, kada se 
je sidro uzdiglo, a lađa zaplovila niz ogromni Kongo, da 
me poveze u one blažene strane, gdje uočih prvo svjetlo 
čarnoga svijeta! 

Po drugiputa s Bogom Ethiopijo! S Bogom vi slatki 
i gorki časovi, što sam ih na tvojim grudima proživio! 
S Bogom blaga uživanja, crna gostoljubivosti, trudni 
napore! S Bogom ponosne palme i ti gorostasni baobabe! 
S Bogom vi bijela braćo, koja nastavljate djelo! Nu 
s Bogom i vi crni jadnici, koji čamite u verigama tuž- 
noga ropstva, vi nedužni mučenici ljudskih grijeha! Tje- 
šite se, da će božjom milošću i vama doći danak. svjetla, 
danak ljena slobode! | 

Ranim jutrom ostavili smo Bomu, da stignemo još 
istoga dana do pučine Atlantskoga oceana. Okolo šest 
sati prispjeli smo u Bananu, gdje nas je ugodno pozdra- 
vio blagi morski zrak. Dvije su skoro godine prošle, kako 
sam ostavio Bananu, da pođem u nutarnjost zemlje. Dvije 
godine projurile su, kako me opet ushitilo veličajno, pla- 
vetno more. Široka i nepregledna pučina bila je obasjana 
osa zapada zlatnim sunčanim trakovima, koji su se sve 
više u dnu zapada žarili, šiljući nam u vatrenom rume- 
nilu posljednje svoje poljupce. 

Banana na ušću Konga poznata Ti je već iz prijaš- 
njih listova, a mnogo se u njoj nije ni do sada promi- 
jenilo. | 
Noć smo prespavali na udobnom svom prera | 
»I est mort, il est mort!» — prvi su bili glasovi na 

20. veljače, koji su me u zoru nenadano probudili i sje- 


tili, da živim. 


»Tko je umro?« — upitah. 
«Putnik, kojega smo u Gabonu bolesna primili i 
povezli, da se oporavi« — odgovori mi naš kapetan 


broda, gospodin Taqueray. 

Oh, smrti, grozna smrti! Zar još ne imaš dosta? Oj 
nezasitni Minotaure, zar nismo već dosta i predosta žr-- 
tava platili, a da nas ostaviš u miru, da možemo poma- 
gati onima, koji kroz toliko stoljeća teže da im pomognemo! 

Nisam niti poznavao gospodina Hiellera.  Obujmila 
me je sjeta i neveselost, čuvši i pomišljajući, da je bio 
otac sedmero djece. Tužna mu žena plakati će s jadnom 
si dječicom tek onda, kada dočuje za smrt njegovu, kad 
mu bude već izmučeno tijelo posve rastočeno. — Zako- 
pasmo ga isti dan u predvečerje, položiv mu tijelo u 
pjeskoviti grob. Kao obično pri takovim tužnim zgodama 
sakupili su se i toga dana svi članovi kolonije bananske, 
da ma i nepoznatu si bratu iskažu posljednju počast. — 

Vrativši se na brod, posjetio sam svoga druga okruž- 
noga predstojnika gospodina Sterpensa, kod kojega sam 
u društvu sa svojim suputnikom kapetanom De Berghom 
ugodno probavio večer na ušću širokoga Konga. 

Na 21. veljače bilo je kod objeda više gosti, koji 
su došli, da nam zažele srećan put. Valjalo je u 2 sata 
dići sidro, da do večeri prispijemo u Landanu, gdje nam 
je bilo ostati radi nekih poslova puna 3 dana. 

Kapljice biserna šampanjca, koje su se caklile u 


visokim bokalima, ugrijaše nam još većma i onako dosta: 


razdragana čuvstva. Lađa se je već počela polagano gi- 
bati prama Chark Pointu, a mi još uvijek na palubi, 
opraštajući se. | 





m. 


»S Bogom! za šest nedjelja i ja ću za vama« reče 
gospodin Sterpens. 

»Još osam mjeseci, pak etoi mene na divnom Bou- 
 levard Italienne» dovikne nam gospodin Fišer, podpred- 
sjednik okružja, sin bogata generala. 

Kuc, kuc, kuc . . . . prijatelji poskakaše u čamac, 
te se otisnuše od Broda k obali, a mi k sjeveru; k hlad- 
nom sjeveru, ali gdje za nas vruća kucaju srca. | 

Prošetavši se palubom, susreo sam staroga znanca, 
velečasnoga oca Campanu, predstojnika landanske misije, 
s kojim sam već putovao pred više godina. S njim je 
bio i otac. Smith, koji se je pred kratko vrijeme vratio 
iz Linzolona, misionarske postaje blizu Stanley Poola. 
Tamo je on proživio punih šest godina, pak se je sada 
vraćao u domovinu, da se oporavi zbog bolesti, koja ga 
je u posljednje vrijeme snašla. 


Pred večer stigli smo do Landane, gdje nas je dosta . 


uznemireno more silno ljuljalo. To me je malko smetalo, 
nu ipak sam dobro večerao. 

Veoma lijep vidik otvara se oku pred Landanom, 
koja je ponamjestila svoje zgrade po brijegu, koji se 
milovidno uzdiže s morske strane. Krasno se. izmjenjuju 
velike trgovačke zgrade s tamno zelenim biljem i drve- 
ćem, koje ondje toli bujno uspijeva. Kako smo tri dana 
ostali u Landani, imao sam lijepu priliku razmotriti 1 ta- 
mošnju misionarsku postaju, u čem mi je bio spomenuti 
već gospodin predstojnik desnom rukom. Postaja je 
utemeljena na najljepšem mjestu. Na vrhu brijega uzdižu 
se zgrade, u kojima žive franceski misionari i sestre. 
Okolo zgrada su prekrasni vrtovi, puni korisnoga zele- 
nja i voća, čemu se nadošavši stranci ponajviše čude. 
Pod ovu misiju spadaju i filialke u Loangi, M' Bomi 1 
 Linzolonu kod Brazzavilla. 

Landana je i inače znamenito mjesto i luka na por- 
otugiškoj obali Loanga, a na utoku rijeke Chiloanga u 
more. Trguje se mnogo palmovim uljem i kaučukom 

Tek četvrti dan otplovili smo do obližnjega Loanga. 
Napram Loangu su obale niske i močvarne, akoprem se 
kod Kabinde i zatona kod Loanga strmo ruše k moru. 
U tim krajevima teku rijeke Kuilu sa Niadijem, Lueme 
itd. Vegetacija je bujna i bogata. Izvaža se iz ovih kra- 
jeva osobito palmovo ulje i kaučuk. Po vodama oko Lo- 
anga ima dosta vodenih konja i krokodila, a po šumama 
ima i majmuna. Urođenici odlikuju se veličinom tijela, 
a mnogi nose brade. Nekoć je Loango bio oveći grad, 
nu danas je ondje samo skup poslovnih trgovačkih zgrada. 
Nekadanje kraljestvo Loango pripadalo je velikoj crna- 
čkoj državi Konga, od koje se je države Loango još u 
XVI. stoljeću otkinuo, da se poslije rastrga i postane . 
plijenom mnogih samovoljnih poglavica. 

Na 25. veljače odbrodili smo iz Loanga. Parobrod 
je sjekao more uzduž obale, na Rojih 3 do 4 kilometra 
odaljen od iste. Oko 8 sati prođosmo u pomenutoj da-, 
ljini ušće rijeke Kuila, gdje se je nekoć — godine 1885. 
— vijala modra zastava sa zlatnom zvijezdom, mjesto, 
koje ukrašiva ime pokojnoga našega kraljevića Rudolfa. 
To je postaja Rudolfstadt, u kojoj sam ja bio one 
godine zapovjednikom. Danas je ondje pustoš, jer su tu 
postaju današnji njezini gospodari Francuzi posve napu- 
stili. Jedino, što mi obnovi u onaj čas uspomene na lijepe 
1 ružne časove tamošnjega mojega života, bijahu svetiljke 
ribara urođenika, koji su onom okolicom lovili po mraku 
ribu. Valjda je među njima bio i koji stari moj prijatelj 
— pak mu u duhu kliknuh: Zdravo! i s Bogom! 

Od rijeke Kuila proteže se uzduž morske obale na- 
pram sjeveru gust šumski okoliš, koji urođenici nazvaše 

Mayomba. U tim šumama je putnik Duchallieu otkrio 


godine 1848. do onda nepoznatoga gorilu. U istim šu- . 
mama uhvaćen je prvi gorila, kojega je godine 1874. 


dr. Falkenstein dobavio u Europu. Spomenute šume obi- 
luju krasnim drvećem. Ima i mnogo skupocjene ebano- 
vine, za koju Europa plaća znatne svote. 

Ploveći dalje i dotaknuvši luke Mayomba, Nyanga, 
Sette Cama, Fernando Vaz, doživili smo preugodnih pri- 
zora. To je bila silna grmljavina uz sijevanje munja, iza 
čega se je spustila obilna i krasna kiša. Svi smo uživali, 
jer je to bilo u ovim krajevima nešto neobična. Uživali 
smo, što smo već jednom dočekali taj pravi dar božji, 
koji nam je očistio zrak. Zrak je već bio posljednih dana 
toli sparan i zadušljiv, da smo se danomice u znoju ku- 


pati mogli. Ovdje malo kad kiša pada. Uzmi u račun, da . 
već punih osam mjeseci u pokrajinama Konga nije bilo 


ni kapi kiše. Lako ćeš po tom razumjeti, kolikom blago- 
dati smatrasmo ono sakupljanje crnih tropičnih oblaka, 
koji nam za čas prosuše onoliko blage kiše. Pomanjkanje 
kiše po čitave mjesece prava je nevolja ovih pokrajina, 
koja znade među Crncima uroditi još gorom nesrećom, 
gladom. Svi usjevi, dapače naranče i limunovi posve su 
klonuli usljed tako dugoga pomanjkanja vode. Među mo- 
jim suputnicima, kako ostavismo Landanu, je opet jedan 
misionar, koji nam je pripovijedao, da je već 17 godina 
u Landani, a.da se nije vraćao u Europu, On mi potvrdi, 
da mu još nije nit jedne godine poznata bila tako dugo- 
trajna suša, a i sami urođenici, da se ne sjećaju tako 
suhe šodine: | 

Na 28. veljače u jutro stigli smo u luku Cap Lo- 
pez, koje nas mjesto svojim imenom sjeća na ime: veli- 
koga portugalskoga broditelja. Lopez je otočić ispod 
polutnika, na ušću rijeke Ogove, koja se tu pod ime- 

nima: Gange, Mexias i Ogove slijeva u Atlanski ocean. 
U Lopezu je mala naselbina, u kojoj je nekoliko nje- 
mačkih i franceskih trgovaca smjestilo svoje filialke, da 
.s urođenicima trguju. Nedaleko Lopeza na ušću Ogove 
utemeljio je godine 1883. Grof _ Savorgnan de :'Brazza*) 
trgovačku postaju i skladište robe, koja se vozi rijekom 
Ogove u nutarnjost zemlje. 

Još isti dan podigoše sidro i nastavismo put ravno 
prama polutniku u St. Thomu, otok, koji leži upravo tik 
polutnika. | 

Na lađi čovjek veoma dobro spava, kada se brodi. 
Nu kad stojimo u luci, onda ne ima razgovora o spa- 
vanju radi silne vrućine. Jedino zgodno mjesto bilo bi 
na palubi, gdje milotno popuhuje vjetrić, nu onamo ni- 
sam smio zbog svoga rheumatizma. 

Drugo jutro osvanuli smo pred St. Thomom. Otok 
pruža oku krasnu i neopisivu sliku, kojom se je i meni 
i svim mojim suputnicima naslađivala duša. 

Cijeli otok urešen je diljem visočina bujnom i bo- 
gatom šumom. Ta šuma dosiže i do najviših vrhunaca 
gora, od kojih se najviši uzdiže do 2.337 metara nad 

*) Grof Petir Savorgnan de Brazza znameniti afrički putnik, rodio 
se je godine 1852. u Rimu. Škole je izučio u Parizu, te je prešao go- 
dine 1870. u francesku mornaricu. Kao pomorski časnik služio je u ko- 
lonijama u Americi, pak u Senegalu i Gabunu. Od godine 1876. do 1878. 
istraživao je rijeku Ogove, zatim rijeke Alimu i Likonu do Okange. Tada 
se je povratio u Europu. Bivši u Europi, dobio je na novo potporu od 
franceske vlade, da nastavi svoja istraživanja. I zbilja S. de Brazza ukrca 
se godine 1879. opet i stigne do gornjega toka rijeke Ogove, gdje na 20 
južne širine utemelji prvu postaju Franceville. Odavle je stigao okolo 7. 
rujna 1880. do Stanley Poola na Kongu. 

Tu je on sklopio s crnačkim poglavicama ugovor, te su mu ovi ustu- 
pili zemljišta na sjeveru Stanley Poola, gdje je odmah osnovao drugu 
francesku postaju pod imenom Brazzaville. Od ovud je putovao doljnim 
Kongom, a poslije je stigao u Gabun. Iz Gabuna uputio se je k Alimi, 
gdje je utemeljio i treću postaju Poste de P Alima. Godine 1882. povratio 
se je grot S. de Brazza u Francesku, gdje su ga na povratku Francezi 
veoma odlikovali. Još većom potporom franceske vlade krenu S. de Brazza 


i godine 1883. u zapadnu Afriku ito u Ponta Negru južno od ušća rijeke 
Kuila i tu je dalje osnivao postaje i učvršćivao franceske naselbine. 

morskom površinom. U dolinama, koje se u polukrugu 
šire pokraj morske obale, vidi se dosta bujna zelenila i 
voćaka, po čem se zaključuje, da je otok veoma plodan. 
Tik morske obale nanizale su se kuće nit najvećega nit 
najmanjega grada St. Thome. Stanovništvo grada broji 
okolo 5.500 duša. Ti stanovnici sastoje se ponajviše od 
portugiških naseljenika, a ostalo su urođenici. O samom 
gradu ne mogu Ti mnogo dobra reći. Svojom je nečis- 
toćom upravo oduran. Tomu je doduše kriva i sama ne- 
spretna gradnja uliča i kuća, koje su vrlo uske. Nije 
čudo što se u tim tijesnim ulicama razvija vanredni 
smrad, koji pretvara taj inače lijepi gradić u sijelo kuž- 
nih groznica i nezdravosti u opće. | 

Mnogi su si posjednici i bogataši posagradili lijepe 
kuće i po onim čarnim brdinama iznad grada, kamo od- 


laze po dovršenu poslu, da se u lagodi odmaraju i na- 


užiju čista zraka. 

Stanovništvo bavi se gojenjem nasada kave, pamuka, 
sladorne trske it. d. Kava osobito dobro uspijeva. Kada 
bi stanovnici bili više radini, mogli bi taj otok, koji je 
već više od 300 godina u vlasti Portugižana, pretvoriti 
u pravi vrt i vrelo dohodaka. 

Osobito su me se dojmili nekoji Crnci, urođenici, 
koji su se u najnovije doba lijepo upoznali s europej-| 
skom naobrazbom, A druge i nije, jer badava su se 
Crnci urođenici borili dugo vremena proti kulturi Por- 
tugižana, zadavajući im mnogo gorkih časova. Sve je to 
bilo bezuspješno. Ta što će sulica ma i otrovom namo- 
čena proti nesmiljenom tanetu? 

Imao sam kada da posjetim i sajmište. Svaki dan 
ti se tu trguje, da je prava milota, a imaš ujedno pri- 
like razmatrati razni svijet na okupu. Tuj sam vidio 
mnogo ljepušnih Mulata i muškoga i ženskoga spola. To 

su djeca bijelih otaca i crnih majka. Mnogi od tih Mu- 
lata tako su bijeli, da bi se kladio, da su čiste krvi, nu 
iskušanomu oku dostatan je prvi pogled, a da se uvjeri, 
da su miješanci. | 

Vrijedno je, da spomenem u St. Thomi palaču gu- 
vernerovu. To je ovelika, pristala zgrada. Ne daleko te 
palače je crkva, nu toli zapuštena, da joj se je prije ne- 
koga vremena i svod srušio; dakle ju možemo nazvati 
punim pravom ruševinom. 

U predvečerje prispio je ratni brod franceske mor- 
narice «Goeland», te su nas iste još večeri posjetili 
pomorski časnici, pripravivši nam time preugodnu zabavu. 

Već je bio nadošao i 2. ožujak, a mi smo još uvijek 
bili u luci St. Thome, puneći utrobu gorostasnoga broda. 
Ogromna utroba te nemani primala je u se vreće kave 
kao komadiće kruha, a kapetan nas je uvjeravao, da 
treba 30.000 takovih komada, a da bude brod pun. 

Jedne večeri sam se veoma ugodno zabavljao mo- 
treći ribolov. Ovdje Crnci samo po noći love ribu. Si- 
gurno je bilo oko stotinu malih čamaca sa svjetlim 
lučima; prizor, koji te svojom bogatom rasvjetom sjeti 
na kakav lijepi i dugi boulevard modernoga kojega 
grada. Ta ribarska bakljada pomiče se veoma polako, a 
prošla je i kraj našega broda. Mirno se je približila i 
tajno iščezla poput morskih duhova, koji svoje mistične 
igre u ponoćno mirno doba, a na mirnoj površini veli- 
čajnoga mora voljko odigravaju. Ondješnji stanovnici bave 
se i lovljenjem kornjača, od kojih priugotavljaju razne 
posude, urese i t. d. Sve to prodavaju veoma skupo. 

Na 3. ožujka digosmo sidro, da prebrodimo do 
Librevilla na Gabunu. Okolo 11 sati uočili smo Libre- 
ville. Ulaz u luku bio je dosta nepriličan poradi mjesti- 
mice plitke vode. Dvaputa smo nasjeli, izgubivši time 

više od 3 sata na putu. Zdravstveni i redarstveni posjeti 
produžiše se kao obično, ter se već približila večer. 
Tada se nije više isplatilo poći na kopno. Osim toga 


nije mi bilo moguće, da pođem na kopno i s drugoga . 


vrlo znatnoga razloga. 
Istoga dana počela me je desna ruka boliti. Nisam 


toj boli pripisivao nikakove ozbiljnosti, jer sam znao, da: 


je to posljedica mojega rheumatizma. Nu na jednom 
otekoše mi obje ruke i tada istom potražih liječnikovu 
pomoć. Za nekoliko dana pogoršalo se je moje zdravlje 
u toliko, da sam jedva još mogao ponešto jesti.  Liječ- 
nik mi je zabranio svaki rad, a tako i pisanje. To mi 
je bilo veoma teško i neugodno. Ta zabrana oduzela 
mi je krasnu zabavu i uživanje, jer Ti nisam mogao na- 
stavljati dnevice ovaj svoj list. 

S toga razloga moraš se zadovoljiti, što sam Ti sa- 
općio samo jedan odlomak svoga putovanja. 

Večeras prispjeti ćemo u Lisabon, odakle ću Ti 
ovaj list poslati. U Lisabonu ostati ću dva dana. Zatim 
ću broditi u Bordeaux, odakle sam naumio u Paris i 
Bruxelles. 

Još Ti ne mogu saopćiti za izvjestno, kada ću pri- 
spiti doma, jer ću u Bruxellesu imati posla više dana. 
Evo u času, kada ovo pismo dovršujem, opazih prvi rt 
europejskoga kopna! Koja uzrujanost, koji užitak divnih 
osjećaja, koji obuzimlju dušu na povratku! Zar nije čo- 
vjek sretnim robom slatkih uspomena i nada? Pozdravi 
mame i uvjeri, da ih se sjećam, . . . da za svima 
čeznem, žudim. 

II. 


Parobrod »Eduard Bohlen« 14. prosinca 1891. 


Ovim želim, da Ti se u koliko je moguće odužim 
na posljednje dvoje pismo Ocrtati ću u kratko doživljaje 
do danas. 

Već sam šest nedjelja — kako sam otputovao iz 
Budimpešte — bio u Belgiji, spremajući se za treće pu- 
tovanje na Kongo. Imajući u Bruxellesu dosta prijatelja 
iz kruga časnika belgijske vojske, nije mi manjkalo ugodne 
zabave. Vrijeme sam znao probavljati što u šetnjama, što 
po lovu, a kojiputa i posjećujući prijatelje. | 

Tako sam i na 21. studenoga o. g. bio gostom g. 
Gorina, oca mojega dobroga prijatelja Florijana, s kojim 
sam zajedno službovao i koji je i sada još na Kongu. 
Gospodin je Gorin bogat tvorničar. Osim svoje tvornice 
ima i lijepo imanje u Kaenu blizu dražesnoga grada 
Tournay-a. Njegovom gostoljubivošću bio sam počašćen 
više dana. Na 25. studenoga primio sam brzojavku od 
Kongo-vlade, kojoj je sijelo u Bruxellesu, da se doskora 
vratim u Bruxelles. 

Slijedećega dana odjurih prvim željezničkim kolima 
u glavni grad krasne Belgije. Osim inoga veoma su me 
ugodno iznenadili prijateljski listovi, koji su me čekali u 
stanu. Između istih osobito me je jedan razveselio i to 
od odličnoga prijatelja gospodina F. Folnegovića, koji 
mi je javio svoj dolazak u Bruxelles. Slijedeća četiri 
dana bijahu za me najdulji od svega boravka u Belgiji. 
Dne 30. studenoga otputim se na kolodvor, a željezna 
kola dovezoše s ushitom očekivana prijatelja, koji me 
predstavi svojim suputnicima gospodinu Sigmundu vitezu | 
d' Ilanoru i njegovoj supruzi. Pozdraviti i porazgovoriti 
se slatkim materinskim jezikom ushit je, koji se čovjeka 
tek u tuđini pravo dojimlje.  Prekrasni su bili slijedeći 
odani, nu prekratki. Život nam nalaže dužnosti, a tko želi. 
da ih dostojno izvrši, taj mora da pije i slatko i gorko, 
što nam sudbina u kalež života ulijeva. Koje li sreće! 
Pred više nego tri godine bio sam toli sretan u dalekoj 
tuđini kad sam polazio u Afriku, da se dijelim oprosn:'m 
pozdravom s Hrvatom, dea odmore grofom Oršićem. 1 
sada eto doživih isto uživanje, gdje sam se sa hrvatskim 
»s Bogom« oprostio pod veličajnim staklom presvođenim | 
hodnikom bruxelleškoga kolodvora s Perm &Ospo- 
dinom Folnegovićem. | m 

«Preostala još dva dana upotrebio sami što na pri- 
prave za put, a što na razne poslovne posjete. 

Na 6. prosinca otputovao sam vlakom u Antverpen. 
oPratilo me je i više prijatelja, nu pratila me je i kiša, 
koja je baš taj dan ljevala kao iz kabla. Prispjevši u 
Antverpen imao sam dosta brige poradi svoje dosta 
velike prtljage. Kad sam ju predao na parobrod , »Eduard 
Bohlen«, jedva mi je preostalo toliko vremena, da pro-- 
motrim onu prezanimivu sliku i prizore, koji su se odi-- 
gravali na krasnim obalama Šelde. 

Bilo _ nas je okolo pedeset putnika, većim brojem 


- Belgijanaca. Razumije se, da je taj oveliki broj putnika 


izmamio još veći broj pratioca, a to roditelja i rođaka, 
prijatelja i znanaca. Svi su došli, da zažele svomu sinu, 
bratu, rođaku ili prijatelju sretan put; koji je svakomu na 
tolikoj daljini nuždan. Oko mene sakupili su se samo 
ovdješnji prijatelji, s kojima se srdačno rastadoh. Nu nu- 
tarnjost moja grlila je u isti čas mile roditelje, braću i 
prijatelje i milu kolijevku moju. Još nam ori tisućstruki 
»hura!«, još razabiremo bijele rupce, koji su se vijali u 
mnogim rukama, još razlučujemo mile i drage, s ko- 
jima smo čas prije bili u razdraganom zagrljaju, ali — 
parobrod hrli, hrli; slika biva sve manjom . .... iš- 
čeznula je. 

Svoju smo pozornost zatim poklonili ogromnom nizu 
zgrada, koje su nam se ispred očiju brzo izmjenjivale. 
I to je iščeznulo. Pred večer. prođosmo Vlisingen, a pa- 
robrod je sjekao gvozdenom ustrajnošću sve dalje i dalje 
debelo more. 

Upoznav se sa suputnicima, udomio sam se u opredije- 
ljenoj kabini onim iskustvom, kojim — kako to mornari 
vele — »stari« razumiju. Slijedeći dan uživali smo još 
zbog lijepih vidika na obale engleske, nu pred večer za- 
huči bura, koja nas je nemilo pratila sve dok nismo 
prošli rt Finisterre na sjeverozapadnom kutu Španjolske, 
a na svršetku zaljeva biskajskoga. Taj zaljev je svim 
onima, koji ga upoznadoše, vrlo omrzao zbog svojih vje- 
kovitih bura. Obično vrlo malo trpim od morske bolesti, 


.nu ovajputa me je baš nemilo mučila. »Eduard Bohlen» 


ljuljao se je kao kolijevka na uzburkanim valovima oce- 
ana. Ni meni, a niti ostalima u toj kolijevci nije ni naj- 


manje ugodno bilo, jer smo udarali tijelom s jedne strane 


postelje o drugu tolikom silom, da nam je bilo dosta. 
2 


—18 — 


Tek nakon pet dana vožnje i toga ljuljanja nađosmo se 
na nešto mirnijem moru. I blago sunašce južnijega po- 
jasa izmami nas na palubu, gdje smo se snebivali, pri- 
povijedajući jedan drugomu dogođaje proživljenih dana. 
Jedan se je tužio, da mu je bura razlupala prozor, te 
da je dva dana ležao u mokroj postelji. Drugi je opet 
jadikovao, što mu je morska voda svu robu pokvarila, 
jer je bura slomila vrata od ulaza u glavnu dvoranu tik 
koje su se desile kabine. 

Ja sam od te neprilike bio MR prem sam i u 
svojoj sobici katkada imao i preko 5 cm. vode. 

Sjekosmo i sjekosmo oblo more, dok nam se 14, 
prosinca ne rasprostre pred očima divna slika, uvijek 
nova i zanimiva slika Kanarskih otoka. Kanarski su otoci 
u rukama Španjolaca, a sastoje se od pet većih i dva 
manja otoka, na kojima se stanuje. Ima između tih otoka 
i do dvanaest manjih zapuštenih i nenapučenih otočića. 
Najveći od svih Kanarskih otoka je Tenerifa sa zname- 
nitim vulkaničkim vrhuncem Pic de Teyde (3715 m), 
koji se već iz znatne daljine opaža. Još su napučeni 
otoci: Gran Kanaria, Palma, Fuerteventura, Gomera, 
Lanzarotte i Ferro, znamenit, što se po njem računa 
prvi meridijan. | | 

Najznamenitiji od svih tih otoka svakako je Gran 
Kanaria, po kom nosi sve otočje svoje ime. Ima 1667 
[1 Km. površine, a do 100.000 stanovnika. Na njem je 
i glavni grad Las Palmas, o kom sam Ti spominjao i 
prigodom drugoga svoga polaska na Kongo. 

Las Palmas je 131 morsku milju daleko od sjevero- 
zapadne afrikanske obale. Leži upravo suporno rtu Juby, 
a to je jedna od postaja, koja pripada metereološkom 
društvu Sahare. Grad je okrenut prama moru na istočnu 
stranu. U zaleđu pruža se lanac bregova, koji se raši- 

ruju u nepreglednu daljinu s obje strane grada. Da su 
ti bregovi utvrđeni, bio bi Las Palmas nepredobljivo 
mjesto. Podnožje i obronci tih bregova posve su ne- 
plodni. S gospodarstvenoga razloga mora se to požaliti. 
Nu možda se upravo tomu imade zahvaliti, da je ondje 
zrak uvijek toli suh. Orotava na otoku Tenerifi i Santa 
Cruz na Palmi bez sumnje su ljepšega položaja i okru- 
ženi čarnijim okolišem, ali se Las Palmas upravo ističe 
drugim prednostima napram ostalim mjestima susjednih 
otoka, a to ponajviše zbog svoje suhe i uvijek blage 
temperature. 


Prošlost nas uči, da je za vrijeme Guancha, prasta- 
novnika i urođenika Kanarskih otoka, koji su međutim 
do danas izumrli — bila divna palmova šuma na onom 
mjestu, gdje se danas širi grad Las Palmas. Po tim pal- 
movim šumama da je i grad dobio svoje današnje ime, 
a i čitav jedan Kanarski otok zove se tim imenom. 


Pod lagodnim hladom visokih i sjenatih palma bile 
su se najkrvavije i najgorčije borbe među divljim uro- 
đenicima Guanchima i njihovim kršćanskim pobjediteljima. 
Polagano, ali sigurno protjeraše dobro oboružani Špa- 
njolci hrabre nu siromašno oboružane urođenike. Guanchi 
pobjegoše iz čarnih ravnica u visoka brda. Tamo se 
dugo i dugo borahu, nu konačno budu prisiljeni, da se 
posvema podvrgnu španjolskoj premoći. 


Pogled na grad Las Palmas osobito s morske strane 
je čaroban. Nizovi bijelih kuća s njihovim ravnim krovo- | 
vima ispunjuju cijelu dolinu od podnožja brdina, pa sve 
do mora. Neke su se oveće kuće prislonile i na obronke 
okolišnih brda. Između kuća proviruju tu i tamo visoke, 
tamnozelene palme, ukrašujući tako sav kraj. Uzmi k 
tomu sjajne i žarke sunčane trakove, blago i modro 


2%* 

obzorje, deve, zvonjenje koza, koje onuda brste, pak onaj 
mirni zrak: i sve će te to sjetiti na daleki koji istočni grad. 
Iskrcavajući se u luci, uživaš i tu pogodnost, da te 
nesnosljivi katkada financijalni stražari ne muče radi prt- 
ljage, jer je slobodno sve sa sobom nositi, a da ne 
platiš ni novčića. Gradska uprava vrši svoju dužnost, a 
to se dade na prvi mah suditi po čistoći grada i ulica. 
Voda za pilo je zdrava, a ima je u obilju. Dovodi se u 
grad s brdina i to lijepim vodovodima, koji su presvođeni, 
Otoci, koji sačinjavaju grupu Kanara, svi su vulka- 
nični. Gran Kanaria je oblika okrugljasta u promjeru ka- 
kove 24 engleske milje. Otok je veoma brdovit. Sve 
gorske kose stiču se na vrhuncu Pico de los Pechos, 
koji je visok blizu 2000 metara. Podneblje je u tim kra- 
jevima veoma blago, jer pojas hladnoga mora ublažuje 
vrućine. Ako se prispodobi promjena zraka kod šest 
najhladnijih mjeseci, to se opaža, da je u istim mjese- 
cima po dr. Douglasu najviša temperatura 68% Fahr., do- 
čim najmanja 53% Fahr. Po tom se vidi, da je razmjer 
veoma blag, te da je zrak skoro uvijek jednake toplote. 
Tako ugodno i blago podneblje mami mnoge ljude iz 
Španjolske i Engleske, da se ondje odmaraju i oporav- 
ljaju, a osobito od plućnih bolesti. U ljetno vrijeme, kada 
toplota poradi prežarkih sunčanih trakova postane u do- 
linama upravo nesnosnom, polaze stanovnici u brda, gdje 
hladniji Zrak ublažuje vrućinu i ugađa tako lagodnomu 
životu. 
Las Palmasu ne manjka ni ostalih zanimivosti ka- 
kova europejskoga grada. Stolna crkva u gotičkom slogu 
krasna je i veličanstvena zgrada. Uz široki glavni ulaz 
dižu se dva tornja, s kojih se. otvaraju svačijemu oku 
divni vidici na grad i luku Puerto de la Luz. Radi pre- 
krasnoga vidika vrijedno je žrtvovati ono truda što čo- 





kz 


vjeka stoji, uspinjući se uz množinu strmih stuba do vrha. 
Nutarnjost crkve privlači neodoljivo svakoga stranca. 
Dušu ti obujimlje posebni ushit, kad motriš umjetnine, 
koje urešuju glavni žrtvenik. Crkvena odijela nadbiskupa 
i njegovih doglavnika prebogato su urešena, a osobito 
se ističe jedno misno odijelo, što ga je poklonio Filip 
Španjolski. Nije teško dobiti dozvolu, da promotriš sva 
ova naslagana bogatstva, koja sačinjavaju mali muzej. 

Ctputiv se iz stolne crkve preko lijepo uređenoga 
trga Piazza de St. Ana, došao sam do muzeja. Učenici 
naravoznanstvene nauke mogu se u tom muzeju na- 
užiti krasnih naslada. Tu je nagomilano mnogo vrsti 
oružja iz prastarih vremena, pa sve do'danas. U drugom 
su opet odjelu poredane razne vrsti životinja i kopnenih 
i morskih.  Osobitom zanimivošću motri svaki posjetilac 
muzeja mnoge mumije prastarih urođenika Guancha, koji 
su tjelesa svojih pokojnika balzamovali. Te mumije su još 
posve dobro sačuvane, a umotane su u životinjske kože. 

U Las Palmasu je i ogromna zgrada za trgovanje, 
a u njoj se drže i sajmovi. Ta je zgrada na kraju ulice 
Calle Triana, a dolazi se do nje preko mosta, koji pre- 
svođuje stari »baranco« ili potok, danas posvema pre- 
sušen. Aleksander Humbold u svom djelu spominje, da 
su Kanarski otoci u prijašnja vremena obilovali mnogim 
potocima, od kojih su gdjekoji bili veliki kao rijeke. 


Danas su ti potoci posvema suhi, te znadu samo za ve- 


likih kiša nabujati. Sajmište je razdijeljeno na tri odjela 
i to: odjel za prodaju živeža u veliko, odjel za prodaju 
ribe, i odjel za prodaju živeža na malo. Tko želi, da 
razmotri onaj bujni život na sajmištu, valja mu uraniti, 
jer poslije 8 sati već je tržište obično prazno. bajmište 
je veoma dobro posjećeno, s toga je to i najzgodnije 
mjesto, da se mogu razmotriti stanovnici zanimivoga otoka. 

Tu vidimo jednostavno suncem oprženo lice brđanke, 
odjevene u tamne kratke haljine. Na glavi joj je šešir, 
koji radi svoje debljine rabi i za podvojak, ublažujući 
težinu tereta, koji žene prte, noseći s visokih brdina na 
glavama svoje prirodnine u grad. Brđanke su brze, a 
bosonoge. Ondje se šeće i kakav ponositi kaballero ili 
plemenitaš, koji nehajno amo tamo hoda, pozdravljajući 
lijevo i desno svoje znance i znanice. Nesnosni su upravo 
prosjaci, koji ističući unesrećene dijelove tijela mole pot- 
pore, te su baš stranci toj zloj strani ljudske uljudbe 
neopravdanim načinom ponajviše izvrgnuti. Takovi siro- 
maci, osobito ako ih ima tako mnogo kao ondje, treba 
da žive u sirotištima. . Općina je ne samo s moralnoga 
već i s drugoga stanovišta prisiljena, da se za nje brine. 
Na žalost je ta briga ostavljena strancu, koji ne može 
da ih se. obrani. | n 
Vrativši se s te šetnje u svratište, naručili smo dobra 
kola, kojima smo imali poći izvan grada na brijeg. Kola 
osu bila lagana, konji brzi, a kočijaš vesel.  Odgovarao 
je na ime Jehn. Takav kočijaš je mjesna znamenita 
ličnost sa pridjevkom »Acacio«. Vesele je naravi pravi 
sin brda, u koje nas je vozio. Svakomu, koji se s njim 


vozi na kakovu ugodnu šetnju, tumači Acacio ljepotu i | 


zanimivost okoliša živim riječima. Njegov »trio« juri 


osobitom brzinom. Običaj je ondje, da se prežu pod , 


kola po tri konja jedan uz drugoga; otuda ime trio ili 


trojka. Konji su mu doista bili lijepi i vatreni, pravi Špa- 


njolci. Brzo smo: projurili uz Gabinete ili hotel u kojem 
je mjesni klub, kamo je dozvoljeno dolaziti svim stran- 
cima bez razlike narodnosti. Pred tom zgradom širi se 
Alameda ili trg, gdje se večerom sastaje sve što ima 
zdrave noge za šetnju. Taj je trg lijepo ukrašen mnogo- 
vrsnim drvećem i cvijećem. 

Jedva što smo ostavili tvrdi gradski pločnik, potjera 

naš Acacio svoje konjiće dobro utrtim putem, da je bila 
milota. Narav, koja nas je ondje okružavala, samo je 
ovdje ondje pokazivala zelenila. Sve drugo je bio goli 
kamen, između kojega su si koze tražile mršavu hranu. 
Što smo se dalje uspinjali uz brdo, pružali su nam se 
sve ljepši i čarniji vidici. S onih visokih brda puca oso- 
bito krasan vidik na more, koje se je poput nedogledna 
plavetna a nemirna saga rasprostranilo u beskrajnu rek 
bi daljinu. Prošli smo i više sela. Na jedno 8 Klm. da- 
line od grada popostasmo. Tu je kraj puta ljepušni 
ljetni dvorac, nu bio je prazan. Okolo je bio vrlo lijep 
vrt, pun prekrasnoga cvijeća, između kojega su se oso- ' 
bito isticali bujni ždraljnjaci (geranium.) 
Oko 2 sata poslije podne vratili smo se u grad. 
Mene je čekalo više ljudi iz okolice s mazgama. Naručio 
sam te ljude, da mi dovedu nekoliko mazga, jer sam si 
morao jednu pribaviti za Kongo. Poslije objeda izabrao 
sam si jednu lijepu mazgu, nu tako je bila skupa, da 
sam se jedva mogao pogoditi. Napokon se pogodismo za 
345 franaka. Odmah dadem tu mazgu otpremiti na pa- 
robrod, jer se je i onako približavalo vrijeme odlasku iz 
Las Palmasa. > 

Na parobrodu dočeka nas mnogo trgovčića, koji 
dolaze na lađe, da prodadu svoje voće, cigare, duhan 
i ostale sitnarije, koje putnici na brodu trebaju. Oko 7 
sati otplovismo prama jugo-zapadu istim putem, koji 
Ti je već poznat iz prvašnjih mojih pisama. 

Luvituku, 17. veljače 1892. 


Na 31. prosinca pukla je pred nama rasjeklina, iz 
koje se je polagano valjala daleko u more ogromna 
množina tamnocrvene vode: to je bilo ušće Konga. Pro- 
šavši poznata Ti jur mjesta oko ušća te afričke vele-. 
rijeke, stadosmo se približavati i glavnome mjestu Bomi. 

Prije same Bome valja proći između množine većih 
i manjih otoka, koji su se. ponamještali po širokom ko- 
ritu rijeke. Ti se otoci nanizuju sve od obala Ponta da 
Lenha, pa do Bome. Najveći je među njima Mateba, 
koji je baš na polovici puta od Ponta da Lenha do: 
Bome. Dug je do 15 Klm,, a 4 Klm. širok. "Sav otok, 
a osobito obale zaraštene su Redčnim zastupnicima fropake 
flore, od kojih se ističu čitave šume palma i banana. Na 
istom otoku stanuju urođenici plemena Mussorongo u 
više sela, a ima ih oko 700 duša. 

Istoga dana opazili smo Bomu. Sve se je sakupilo 
na palubi. Sanduci, kovčezi i ostala putna prtljaga, sve 

je bilo spremno, da se što prije iskrca. Nu najviše su 
bili nestrpljivi i znatiželjni moji suputnici, kojima nisam 
mogao dosta odgovarati na mnogobrojna pitanja. 
= Ta znatiželjnost je ljudska slaboća, nu slaboća, koja 
se može lako oprostiti, a osobito ako uzmemo u račun 
razloge. U ovoj prilici bila je ta znatiželjnost više oprav- 
dana, jer je onima, koji ne poznaju Afrike, sve _ novo i 
zanimivo. Ja sam za to radosno udovoljio svim pitanjima. 
Nu evo nas već kod mosta, na kom se je sakupio 
velik broj ljudi, svi, koji stanuju u doljnoj Bomi. Došli 
su da pozdrave pridošlice i to onom srdačnošću, koja 
je usljed prilika ovdješnjega živovanja posve naravna. 
Upoznavanje, zagrljaji, stisak ruku, sve se je to ponav- 
ljalo onom živahnošću, kojom nošasmo u dušama uspo- 
mene onih živih slika iz Antverpena. Nu ipak je bilo 
razlike, jer je opet ova slika sastanka u Bomi bila ve- 
selija, bez suza, uzveličana radosnim posmjehom, rasvje- 
tljena sjajem južnoga sunca, zaokružena tamnim zelenilom 
mirnih palma i ostalih članova prebogate tropske flore. 
Oči su nam opažale u Bomi mnogo promjena. Tu 
se dižu mnoge zgrade, sagrađene opekom ili kamenom. 
I tako te nove zgrade zamjenjuju danas one stare daš- 
čare, koje smo u prvom početku morali na Kongu po- 
namjestiti. Boma se u opće diže, a kada bude izgrađena 
obala, dobiti će Boma obličje lijepoga trgovačkoga grada. 
Ove su godine na žalost bile vode Konga tako velike 
i silne, da su poplavile doljni dijel grada, koji se je 
baš počeo lijepo razvijati. Usljed toga zaostalo se je u 
jednu ruku s gradnjama, a u drugu su te poplave oku- 
žile zrak, koji je obiljem svojih nezdravih čestica postao 
leglom opasnih groznica. I samoga me je tresla takova 
groznica polovinom siječnja. Sreća, što je trajala samo: 
dva dana. 

Baš sam se još borio s groznicom, kada mi moj 
prijatelj intendant, gospodin Van den Plass, kod koga 
sam bio gostom, najavi, da želi sa mnom govoriti gosp. 
Marek. Dignem se, da vidim nepoznata gospodina. Po- 
misli si ono veselje, koje oćutih, kada me gosp. Marek | 
oslovi milim materinskim jezikom. U kratko sam saz- 
nao, da je g. Marek časnik austrijske mornarice, te da 
je prešao u službu Kongo države kao kapetan jednoga 
od naših parobroda. Rodom je Hrvat iz Vinkovaca, gdje 
mu je otac bio ravnateljem gimnazije. Gospodin Marek, 
koji govori tranceski, engleski, pa i španjolski, nije imao 
znatnih poteškoća, da zadobije mjesto na Kongu. Kraj 
svih tih prednosti ipak je to teško bilo, jer mi je sam 
pripovijedao, da su mu s početka u Bruxellesu jedno- 
stavno saopćili, da ima preko tisuću, koji traže mjesta 
na Kongu. Spominjem to, jer se mnogi i na me obra- 
ćaju, a badava ih uvjeravam, da izvanredno teško pri- 
maju u službu. Bezuvjetno je nužno, da se znade govoriti 
franceski i ako je moguće engleski. Toliko onima, koji 
žele na Kongo. 

Na 12. siječnja primio sam nalog, da se spremim 
za tri dana na put u Matadi, gdje mi je pripraviti ka- 
ravanu za Kuango. Na 14. siječnja odazvao sam se pozivu 
gospodina M. Moneta, ravnatelja Kongo banke, a sta- 
roga si prijatelja, koji upriliči prije rastanka večeru. Tom 
zgodom upoznao sam se sa gospodinom Charmanom, 
.mjernikom, upraviteljem željeznice na ik Songu, koji se je 
baš desio u Bomi. 

Na 195. siječnja u jutro sve je bilo pripravno za 
put. Otplovih u društvu gospode kapetana Van Dorpa 
i supruge mu, kapetana Mareka i suca Rorcourta uz 
moćni Kongo. Kišilo je. »Eduard Bohlen«, parobrod, 
kojim sam preplovio u Afriku, ležao je pred mostom, 

tovareći u svoju utrobu raznu robu s Konga. Dijelio sam 
se onaj čas s uljudbom, polazeći u tamnu Afriku. Boma, 
Matadi, to su mjesta, koja sam Ti već opisao, a gdje 
čovjek uživa sve materijalne lagodnosti. U nutarnjoj 
pako Africi, kamo mi je bilo poći, oskudica svake vrsti 
označuje svakdanje živovanje. 

Prođosmo uz otok Prince, a malo zatim iščeznu nam 
Boma ispred očiju. Sada je najljepše doba godišta, pa 
su se oči naslađivale ljepotom bujne i prebogate vege- 
tacije. Sva okolna brda prelijevala su se krasnim ze- 
lenilom sočne trave. Trava i ostalo zelenje je upravo u 
ovim mjesecima u najbujnijem razvitku, dočim se u mje- 
secu srpnju i kolovozu preobrazi sva narav i poprimi 
sliku pusta, izgorjela kraja. 

Šest sati trebali smo do Matadija. Matadi znači po 
jeziku urođenika kamen. Doista i zaslužuje to ime, jer 
je okolo na okolo Matadija sam kamen i krš. Tu je u 
susjedstvu i postaja Vivi, gdje je glasoviti Stanley osni- 
vajući postaju razbijao barutom pećine.  Urođenici se 
nisu mogli. dosta toj vragoliji načuditi, pa su od čuda 
Mr. Stanley-ja nazvali Bula Matadi ili Bula Matari, što 
znači po našem kamenolomac ili razbijač pećina. To ime 
se je pronijelo cijelim Kongom, pa vrijedi često i za sve 
»bijele« putnike Konga. Ipak ta kršna okolica oko Ma- 
tadija ne uništuje sasvim vegetacije onoga kraja. Vruće 
podneblje i vlažan tropski zrak omogućuju, da između 
onoga gologa rek bi kamenja lijepo uspijevaju i nekoje 
biline. Upravo se čuditi moraš, kako si je mogla ogromna 
adansonia sa svojim velikim, a mekim žiljem naći mjesta 
između ogromnoga kamenja. U svom razvoju rasturuje 
ona i raširuje velike ploče granita i tu se baš primjerom 
dokazuje ona Darvinova »The struggle for life« — borba 
za opstanak. 

= Gdje je Stanley, da se divi djelu, koje je ponaj- 
prije njegova zasluga? Uz neopisive nezgode, uz ogromni 
trud grade poduzetni Belgijanci željeznicu iz Matadija u 
Leopoldville, da istom željeznicom preskoče zapreke, 
koje je narav nedovršene ostavila, zapreke slapova Li- 
vingstonovih. Livingstonovi slapovi su ogromne i do sada 
neotklonive zapreke za brodarstvo po Kongu. Ti slapovi 
počimlju ispod Stanley Poola, pa se nižu redomice 32 
na broju, sve do blizu Matadija. Rijeka Kongo morala 
si je u tim pokrajinama prokopati put kroz tvrde i ovi- 
soke pećine gorskih kosa, što se od Atlanskoga oceana 
nižu prama nutarnjosti kopna. Tu je rijeka naišla na 
svom do 345 Kim. dugom putu do Bome na silne ne- 
prilike i zapreke, koje su ju spriječile u redovitom, mir- 
nom toku, a to osobito od franceske postaje Ntamo 
prama Matadiju. Utrvši si ipak put kroz tvrde gorske 
kose, izvijugao se je inače široki Kongo, da dostigne 
314 metara niže tlo oko svoga ušća. Na tako mučnom 
putu nastali su rečeni slapovi i nebrojene riječne brzice, 
ošto je zatvorilo po tim krajevima put brodarstvu. Tek 
od posljednjega slapa po imenu Jellala, pa sve do mora 
na kakovih 180 Klm. daljine, sposoban je Kongo za bro- 
darenje, a pristupan je i najvećim lađama. | 
Pošto je ovdje neumoljiva priroda svojom gvoz- 
denom rukom onemogućila upravo naravno općenje od 
Matadija do Stanley-Polla vodom, to neumorni ljudi 
slabim svojim silama, al silnom voljom pokušavaju tu 
zapreku bržemu općenju otkloniti i to gradnjom željeznice. 
Nisam malodušan, nu bojazan, velika bojazan, obu- 
hvaća me, kad promotrim, koli su neizmjerno velike 
poteškoće, s kojima se ovo svake svake hvale vrijedno 
poduzeće imade da bori. Prva je tu i ponajteža nepri- 
lika, što je teško dobiti radnika, pa ma i najlošije vrsti, 

jer na žalost bijeli radnici ne mogu da ustrajno rade 
pod ovim polutničkim suncem. A Crnac? Crnac je od 
naravi obilno nađaren onom slaboćom, što ju zovemo 
lijenošću. Njegove potreboće i zahtjevi za opstanak vrlo 
su neznatni, a narav i zemlja, na kojoj živi, tako je bo- 
gata, da mu pruža katkada i pregršću svega do volje, 
što on bez ulaganja ovećega truda treba. Čovjek po- 
staje radin i industrijalan tekar onda, kada osjeti one 
mnogovrsne životne potreboće, koje se polučuju raz- 
vijanjem uljudbe. Kada Crnac bude jednom tu potrebu 
osjetio, onda će i on tražiti načine, kako bi tim potre- 
bama udovoljio; bit će marljiv i raditi će. Danas on 
toga ne osjeća, a osobito ne u nutarnjosti Afrike. 
Uljudba je dužinom afričke obale razvila i upravo pre- 
porodila neka plemena. Tako se danas nađe vrlo ra- 
dinih ljudi u Senegalu, Gambiji, Sierra, Leonu, Liberiji, 
Accri, Lagosu, itd. U tim pokrajinama unovačujemo 
radnike za željeznicu. Danas ih ima, koji rade ustrajno, 
više od 2000. Nu što je to za 460 Kim. željezničke 
ceste, koja se imade izgraditi? Dvije tisuće Crnaca ne 
učini u jedan dan toliko, koliko hiljadu naših radnika. 
Već je preko dvije godine prošlo, kako je započeta 
gradnja te znamenite željeznice. Priznati nam je doduše 
svakomu, da je gradnja ovećih zgrada, skladišta robe i 
kuća u Matadiju potrošila mnogo vremena. Gradnji prvih 
26 Kim. željezničke pruge bilo je ogromnih poteškoća 
na putu. Prolomi i prosjeci kroz kršni kamen bili su 
takove naravi, da su vještacima zadavali znatne brige, 
hoće li u opće biti moguće. da se djelo započme ili ne. 
Danas je od tih 26 Klm. dogotovljeno tek 16 Kim, a 
nade je, da će za šest mjeseci biti dogotovljen i Pala - 
M' Pala, (Pallaballa) jedan od najtežih proloma. 
Pallaballa je u nizu okolnih gorskih kosa najzani- 

miviji brijeg, te se već opaža iz daleka, a sigurno pruža 
i prekrasnih vidika na bližu i daljnu okolicu. Na brijegu 
se vidi jedno urođeničko selo, a ima i misionarska 
postaja. > . | 
Kad se prođe tih 26 Klm., dolazi se u kraj, u kom 
ne ima toliko tehničkih poteškoća za gradnju. Nu čim 
se napreduje dalje, tim se pokazuju nove neprilike zbog 
unovačenja radnika. Uskopana zemlja prouzrokuje ne- 
zdrav zrak, od čega se opet šire razne bolesti ne samo 
među bijelima, nego još više među Crncima. Pojavljuju 
se groznice i srdobolja, od čega stotine i stotine pogi- 
baju. Usljed tih neprilika namiće nam se pitanje, hoće 
li biti moguće nastaviti i dovršiti djelo, koje bi omo- 
gućilo brzo općenje i svezu sa središtem Afrike. 

= Na 1. veljače prispjeli su toli željno očekivani no- 
sioci za moju karavanu. To su ljudi vrlo jaki, nu ima 
među njima i djece. Morao sam se čuditi, kad sam 
opazio, kako su natovarili dječacima od 7 do 9 godina 
teret, koji je vagao sigurno i 10 Klg. I poslije sam ci- 
jelim putem opazio, da su baš ta djeca u svem morala 
biti prva. Ako je trebalo vode i drva za gorivo, to su 
stariji uvijek slali po te stvari i onako od puta umorenu 
djecu. Za 3 dana bila je sva ekspedicija spremna.  Sa- 
stojala se od 37 nosioca, sluge, kuhača, konja i psa. 

S tom pratnjom krenuo sam iz Matadija dne 4. ve- 
ljače. Ponajprije valjalo je prevaliti bregovit put, koji se 
je pružio odmah iza Matadija prama rijeci Mposo. Rijeka . | 
Mposo izlijeva se nasuprot postaje Vivija u Kongo, a 
prispjeli smo do nje za podrug sata hoda. Imao sam 
dosta neprilika s konjem, koji nije htio isprva da preplovi 
brzicu pomenute rijeke. Prešavši ipak nekako na drugu 
stranu, opazismo tmaste oblake nad glavama, što nas je 
sjetilo, da je vladala doba kiša. To smo u skoro i isku- 

sili, jer nas pozdravi kiša kao iz kabla tako, da smo 
morali potražiti utočište u malenoj kućici nekoga službe- 
nika, koji nadzire prevoz. | 

Tekar u 3 sata poslije podne usudio sam se, da 
nastavim put. Iz doline, u kojoj si je Mposo izrovala ko: 
rito, vodi put na 550 metara visoki, strmi brijeg Palla- 
balla — to strašilo svih, koji su na novo pridošli, — 
jer je cijeli put ne samo strm i dug, već i veoma uzak. 
Urešen je kamenjem, koje umara još više i onako umorne 
noge trudna putnika. Pred večer stigli smo u selo Kim- 
pambalu, koje se selo prostire na uzvisitoj ravnici Palla- 


balle. Poglavica i urođenici istoga sela žive od putnika 


i karavana, koje onuda prolaze. Oni opskrbljuju putnike 
raznim potrebitim stvarima i živežem. Tamo ima dosta 
kukuruza, manihota, i pilića. Čovjek može u Kimpam- 
bali udovoljiti i željama nježnijih užitaka. Tako se po- 
ožrtvovno skrbi poglavica kimpambalski za: dobrobit i 


lagodnost trudna nosioca i putnika. Mi smo se o tom 


dovoljno uvjerili, jer smo u selu prenoćili. 

Uranismo 5. veljače, da nastavimo put. Najprije 
nam je počela dodijavati mokra trava, koja je — do 
dva metra visoka — umarala cijelim putem tijelo i tro- 
šila strpljivost našu. Koliko li su morali patiti siromašni 
nosioci, krčeći si put gustim onim zelenilom! 

Čas te ta visoka trava poškaklji za uhom, čas se 
dodirne oka, nosa itd. A.tek kad je sunce oko 9 sati 
pripeklo onu vlažnu travurinu!  Isparivanjem one rosne, 
a i kišom omokrene trave bilo nam je, kao da smo u 
parnoj kupelji, hlepteći za kojim trunkom svježa zraka. 


Kad smo se opet spustili s one visine u dolinu, pridru- 


žila se je spomenutim neprilikama još jedna nova, a to 
su bile mušice i sitnije i krupnije u prevelikom broju i 
u preraznim vrstima, da im ne bi ni_najvrsniji učenjak 

doskočio. U tim dolinama bila je tako visoka trava, da 
me je kao jahača još dvije stope nadvisila. 

Te putne nezgode traju obično do lipnja, u kojem 
mjesecu pale urođenici široke poljane i čarne visine 
svoje. Tada im se pruža i osobita prilika za lovljenje 
razne u travi sakrite zvjeradi. 

Jedna je ugodnost, koja se redovito izmjenjuje, kad 
putuješ Kongom. Ta je, da nailaziš na znatan broj po- 
toka, koji te opskrbljuju uvijek lagodnim napitkom svježe | 
vode. Dođeš li pako do sajmišta, onda imaš zgode, da. 
se okrijepiš i palmovinom ili palmovim vinom, koje sami 
Crnci priugotavljaju. Nu to vino može se spremati samo 
za jedan dan, jer se kašnje tako uskisne i pokvari, da 
je to samo za crnački želudac zgodan napitak. Palmovo 
vino može, ako je staro, pogubno djelovati na bubrege 
i na želudac. Prokislu palmovinu rabe Crnci i za kvas. 

Okolo podne prekinuli smo put, da zadovoljimo že- 
ludcu, koji se baš nije veselio, jer sam se morao za- 
dovoljiti spremljenom zatvorenom hranom (Konserve). 

Ovim putem od Matadija putuju sada mnogi Euro- 
pejci, pa je upravo rijetkost dobiti pile ili kokoš; o kozi 
i ovci nit spomena. Crnac se ne bavi odgajanjem živadi, 
osim u toliko, koliko sam troši. Isto se može i glede 
druge biljevne hrane ustvrditi. Uz to valja pripomenuti 
još jednu neprijatnu po putnika, a to, da je malo sela 
cijelim putem, kojim karavane putuju od Matadija. 

Morao sam čekati do 2 sata zbog vrućine i zbog 
toga, što su mnogi zaostali na putu. Po najvećoj vru- 
ćini bilo nam je nastaviti put, koji smo put toga dana 
dovršili već poslije 4 sata. Prispjeli smo na mjesto, gdje 
je nekoć bilo urođeničko sajmište. Bio je tu zgodan za- 
ravanak, gdje smo se imali utaboriti. Morao sam podučiti 
svoje nosioce, kako se pravi i razapinje šator, pak onda 

i o običajima života u logoru. Inače je to nosiocima po- 
 znata stvar, nu među ovima bilo je i takovih, koji još 
nikad nisu pratili »bijeloga«. Sve stvari, koje rabe u 
Africi za udobnost putnika kao n. pr. šator, postelja, 
stol, tako su udešene, da se dadu lako rastaviti, a kad 
se sastave, da je sve opet spretno i čvrsto. Dijelovi, 
koji sačinjavaju šator, obilježeni su brojkama. S toga 
moram uvijek sam nadzirati sastavljanje šatora, jer se 
novaci Crnci u to slabo razumiju ili se kod posla usko- 
mešaju tako, da si prisiljen ili prihvatiti se sam posla, 
ili svu stvar preinačiti. 

Ja se obično svaki dan oko šest sati kupam. Za 
tu ugodnost treba dosta vode. Da si vidio, kako su se 
začudili moji pratioci, kad sam zatražio vode. 


»Donesite mi čiste i svježe vode, da se okupam!« 


»To nije naša dužnost« — odgovoriše novaci Crnci. 

»Jest, to je vaša dužnost, da se brinete osim inoga 
svaki dan za gorivo i za vodu, a ja ću vas drage volje 
počastiti za tu uslugu na svakom sajmištu, kraj kojega 
budemo prošli, »malaonom« ili palmovinom. 

»Dobro je = počeše oni mudrovati — »mi razumi- 
jemo, da su vam drva za gorenje potrebna, nu voda da se 
kupate, to je sasvim nepotrebno. Nije baš nužno; da 
se vi kupate. Nemojte se kupati; namažite vi svoje tijelo 
uljem, kao što i mi činimo«. 


e 


U brzo sam je nešto oštrijim načinom uputio, da 


su njihovi prigovori napram mojim nalozima suvišni, te 


da me moraju, dok služe, bezuvjetno slušati. Tako je u 


buduće i bilo. 

Poslije večere zapovjedio sam svim pratiocima, da 
u jutro, čim čuju zvukove moje ure budilice, svi ustanu 
i da budu spremni na put. Poznavajući njihovu narav, 
nisam se ni malo čudio, kad sam se u 5 sati u jutro 

digao i kad sam je sve našao pod svojim od papirusa 
ili bananina lišća spletenim sagovima. Jutro je obično | 
hladno, te je teško ljude istjerati ispod tanana pokrivala, a. 
još teže otpremiti na put. Koliko ustrpljivosti mora da 
ima čovjek u opstojnostima ovdješnjega života! 

I tako nas je 6. veljače vodio put više manje 
ugodnom ravnicom, jedino što smo imali neprilika kod 
prijelaza neke močvare, koja se je na 100 metara pro- 
tegnula. Prođosmo i bivšu postaju belgijskih mjernika, 
koji izrađivahu put za željezničku prugu. Tu me je na-. 
dario stari poglavica piletom, nu pošto je on — po 
običaju -— očekivao uzdarje, to sam bio prisiljen, da mu 
povratim dar. Bolje mi se isplatilo, da kupim hrane, 
nego da za poglavičin »dar« platim dvostruko vrijednim . 
uzdarjem. 

Oko 4 sata poslije podne prispjeli smo do sela | 
M' Fonla. To je lijepo mjestance, sagrađeno na vrhuncu 
brijega, koji urešuju bogati nasadi raznovrsnoga zelja. 
Pod hladom N' Safon debla — čiji plod naliči našoj 
šljivi, samo je nešto veći; a valja i za hranu, kada se 
ispeče u pepelu — smjestio sam svoj šator. Žene iz 
sela došle su da razmatraju mojega konja, pa su mu se 
jako čudile i divile osobitom znatiželjnošću. Nu kada 
sam ih umolio, da mi prodadu kukuruza za konja, tada 
su se pokazale u pravoj svojoj — ciganskoj — slici. 
Samo da povećaju cijenu kukuruzu, toj potrebnoj hrani 
za moga konja, rekoše, da nemaju ni zrna kukuruza. 
Kad sam je utjerao u laž, pokazujući prstom na poljane, 
koje su bile pune zrelih kukuruza, izgovorile su se, da 
nije kukuruz zreo. Nu čim sam poslao nekoliko svojih 
ljudi, da mi donesu zrelih kukuruza, odmah se preve- 
jane žene izraze, da su voljne prodati kukuruza, nu ta- 
kovu cijenu udariše, da bi naši trgovci žitom više iz- 

gubili nego bi zaslužili, kada bi dovezli na tržište tih 
skupih Kongo-kukuruza. 

Drugi dan preplovismo rijeku Lufu, koja je na onom 
mjestu (14% 20' dulj. i 5% 52 šir.) okolo 30 metara ši- 
roka. Predstojnik okružja Katarakte odredio je, da budu : 
kod prevoza dva vojnika. I tako smo stigli na drugu 
obalu rijeke uz malu naplatu za one, koji nisu pripadali 


o državi. Kod prevoza nadzire se ujedno strogo, da se 


slonova kost i kaučuk s Konga ne prenaša na zemljište 
portugalske naselbine, kojoj su ondje blizu međe. 

Prijevoz nas je tako dugo zadržao, da sam se morao 
na drugoj obali rijeke utaboriti. Hrane nije bilo dosta 
oni za konja ni za mene. “Nosioci su se teškom mukom 
opskrbili s nešto hljeba, koji je bio načinjen od_mani- 
hotova brašna. I tada pomislih: Oj zemljo, toli bogata 
svojim plodinama, pa ipak koli je teško u tebi dobiti 
katkada hrane! Hoće li se ikad promijeniti ove opstoj- 
nosti, te suvišno bilje i trave zamijeniti obrađene žitne 
poljane i čarni vrtovi? 

Na 8. veljače bio je dan veoma ugodan, jer je 
.oobzorje bilo oblačno, te nas nisu toliko mogli mučiti 
sunčani traci. Prolazili smo okolišem uvijek istim. Oko 
nas trava i ništa drugo; divni pašnjaci za stoku, koje 
ovdje baš ne viđamo. A još nešto, što mi se je činilo 
vrlo neobičnim, a to je posvemašnje pomanjkanje div- 
ljači u onim krajevima oko rijeke Lufu. Nisam opazio 
ni antilopa nit bivola. Istoga dana opazio sam jedino 
tragove slona, nu u tako malom broju, da je teško po- 
vjerovati, da ih ondje imade mnogo. 

Prije nego što smo prispjeli u logor, imao sam 
veoma mnogo neprilika, dok sam proveo kroz močvare 
N' Taba svoga dobroga konja. Kad smo iste močvare 
teškom mukom pregazili, utaborili smo se u obližnjoj 

šumi, Koju su okružavale opet močvare. Nebrojeni mos- | 
kiti i drugi sitni krvoloci prisiliše nas, te smo napu- 
stili ono kužno mjesto i otputili smo se dalje. To je 
bilo doista nešto neugodna. Taj mulj je bio tako ogavna 
zadaha, da me je malo kašnje u novom logoru zaboljela 
obaš dobro glava. Sreća, što je tu glavobolju doskora | 
uništilo nekoliko prašaka kinina. 

Sutradan valjalo nam je stići na oveliko neko, saj- 
mište pod imenom Kenge M! Vete. To je bilo tri i pol 
sata hoda od onoga mjesta, gdje smo noćivali. Uz put 
prođosmo i t. zv. Mramorna brda, gdje nailaze na krasan 
mramor. Na sajmište Kenge M' Vete smo prispjeli oko . 
deset sati u jutro. Ondje je bilo na okupu sila božja 
svijeta, sve samih Crnaca. Nije se s toga tomu čuditi, što su 
se urođenici izgubili. Čim su me urođenici uočili na konju, 
svi su pobjegli, a osobito žene. Morao sam je dugo mi- 
titi i uvjeravati, da ne ima nikakovih razloga, a da bi se, 
trebalo bojati. Uz dobre riječi i malo mita povrate se 
veselo trčeći. I nastaviše dalje svoje trgovanje onom 
običajnom vikom i bukom, koja je Crncima već priro- 
đena, kad izmjenjuju na tržištima svoje plodine i živež 
sa europskim stvarima. I ja sam bio sretan, te sam mo- 
gao kupiti četiri kokoši. Koje li slasti! 

Dan 10. veljače ostati će mi neizbrisiv uspomenama, 
nu ne uspomenama čarnih i ugodnih doživljajaja, već 
obratno. Već smo bili preko tri sata na putu, a imali 
smo još koju četvrt sata hoda, da prispijemo u selo 
Viasi. Moj konj, nemajući bolje hrane, morao se je u 
jutro i na večer zadovoljiti i samom travom. Poradi 
. toga bio se je za rana umorio, što me je ponukalo, da 
. sjašim i olakšam mu put. Konj je išao pred menom. 
Trava je bila visoka, sunce je peklo nemilo, a mušice 
sa svojim škakljivim poljupcima povećavahu nepogodnosti 


pare, pa 


toga dana. Znoj nam je curio s čela; žeđa nas je jako | 
mučila. Želja nas je morila za odmorom. Naprijed, na- 
prijed kroz gustu travu srtao je moj konj, a za njim ja. 
Na jednom začujem pred sobom grozan štropot i ništa 
više. Nastade mir. 

Što je — za Boga? — pomislim si. | 

Nestalo je konja — bio je moj tihi odgovor. 

I zbilja, kao da mi je konj u zemlju propao.  Ko- 
raknem naprijed i imao sam šta da vidim. Pred menom 
je bila široka raspuklina kakovih 4 do 5 metara dubljine, 
gdje si je voda, prorovala put za vrijeme velikih kiša. 
Obale te suhe izdubine bile su posvema strme, a u 
dubini vidilo se je veliko žilje, koje isplavljuju vode bu- 
jice za vrijeme jakih kiša. U toj dubljini ležao je moj 
dobri konj. Tužno me je gledao, a ja nisam mogao do 
njega, osim da skočim za njim. Izgubljen je — bila mi 
je prva misao, jer nije moguće, da si nije ozlijedio koji 
dio tijela, padši u takovu dubinu. K tomu je i moj sa- 
mokrijes bio privezan za sedlo. Jedna i druga nezgoda 
ponukala me je, da se spustim u taj ponor. Nekoliko 
koračaja od mjesta, gdje se je ta neprilika dogodila, 
bilo je jedno odebelo okruglo stablo, koje su urođenici 
prebacili preko ponora i načinili si tako brv za prijelaz. 
Prorov je tu bio do tri metra širok. Odmah izvadim 
nož i odrežem debel i dug komad loze toliko jake, da 
me može uzdržati. Tu lozu privežem za ono deblo i 
odmah se na to spustim sam u ponor i prokrčim put 
do skoro prerano izgubljenoga prijatelja — svoga konja. 
Pogledah ga, nu nije se micao. Snimim sedlo, da 
bar vidim što mu je, a tada da mu dadem »coup de 
grace« nabojem iz revolvera. Nu veselje me obuze, kad 
sam snimio sedlo, jer se je konj digao i stao uspravno, 
u koliko je to žilje i raskidano tlo dozvolilo.  Zahvalih 

Bogu, što mi je konj ostao živ. — Nu kako sada iz te 
dubljine s konjem na ravno? Vidio sam, da je opet zdrav, 
pa ga ne bi nipošto ostavio ondje. Ne samo da mi je 
taj dobri konj bio veoma nuždan na putu, već mi je i 
tako bio sklon, da sam ga gotovo obljubio. 


Dok se je to događalo, počeli su se i nosioci _pri- 
bližavati, jer su oni malko bili zaostali. Ja sam ih, vičući iz 
ponora, zaustavio. Što da Ti reknem, kako su se oni 
ponašali, kad su vidili i mene i konja u onoj dubljini. 

Jaukali su svi, misleći u prvi mah, da sam skupa s konjem 

pao u ponor. Nisam mogao da im protumačim, kako 
se je dogodilo, jer ne govorim njihovim jezikom, a oni 
opet nisu razumjeli Kiswahili, jezik, koji ja govorim. Ce- 
kali smo tumača, koji je također bio zaostao zbog male 
ozljede na nozi. Čim je tumač došao, poslao sam ljude 
u obližnje selo, da zatraže motika i inoga oruđa, što 
budu kod urođenika našli.  Nakanio sam, da prokrčimo 
duljinom prorova put i da nađemo zgodno mjesto, kako 
bi izveli konja. Priznati mi je, da su urođenici onoga 
sela došli ne samo ponukani znatiželjnošću, već i željom 
da mi pomognu. 


»Badava vam je — rekoše oni — prokrčiti put du- 
ljinom ponora, jer mi ne znamo, da je ta jaruga gdje 
priličnija za izlaz nego ovdje. Pa onda, koji je to posao! 
Sa svim vašim ljudima, pa i s našom pomoću, koliko 
možete poodrezati žila u jednom danu?« 

Pogledah žilje i uvjerih se o istinitosti njihove pri- 
mjedbe.  Vidivši oruđe, koje su donijeli, a poznavajući 
slabi rad Crnaca, odlučim se, da ću upriličiti poprečni | 
put i prosjeći ga uz strmu obalu. Usjekosmo do 9 me- 
tara dugo stablo s promjerom od kojih 10 cm. To 
stablo položismo koso uz obalu, a privezasmo ga de- 

belim jakim lozama i temelj za posao bio je gotov. Uz 
to. deblo složismo još druga četiri, i stojeći na istima 
počesmo rovati zemlju i kamenje. Imali smo pet sati 
posla. Raditi sam morao sve to vrijeme ponajviše sam. 
Crnci ne samo što me nisu razumjeli u nakani, već ne 
znadu ni raditi, pak je trebalo primjerom ponukavati. 
Uspjeli smo. Mokar, gladan, a još više žedan, s mnogim 
žuljevima na rukama uspeo sam se iz dubljine sav ra- 
dostan, što smo spasili konja. Konj je imao samo neko- 
liko lako izlječivih ozljeda, a to sam si protumačio time, 
što je konj sretno pao na mrežu mnogoga žilja, koje je 
svojom pruživošću oslabilo udarac konja.  Nadario sam 
urođenike i nosioce, sretan, da je sve tako dobro prošlo. 
Ujedno sam se naučio, da valja odsele ići pred konjem, 
a ne za njim. N. | | 

Slijedeći dan prispjeli smo u Kinsuku, koju sam po- 
sjetio već godine 1889., polazeći na Kuango. Tamo 
nas je poglavica N':Gulijen Kama obdario volom. Spo- 
menuti poglavica umro je prošloga studenoga. Po obi- 
čaju urođenika, koji stanuju po ovim krajevima, mora 
obitelj, a i svaki stanovnik donijeti tkanina i drugih tvari 
europejskih i afričkih, u što umotaju tijelo pokojnikovo. 
Dok se toga dostatno sabere, prođe po više mjeseci, a i 
godinu dana _- osobito ako je dotičnik bio bogat. I tako 
su baš slijedeći dan iza kako sam došao, raspravljali, kada 
bi imali toga poglavicu sahraniti. Tijelo pokojnikovo je bilo 
sušeno nad vatrom, :pripravno, da se zamota u nebrojeno 
metara najrazličnijih tkanina, koje Europa u Afriku šalje, jer 
je pokojnik bio bogat. Svega mu se daje u grob, jer Crnci 
misle, da će on to trebati na drugom svijetu. Sjećam 
se dobro, da sam vidio jednom nad grobom takova po- 
glavice oveću zdjelu, u koju su urođenici od vremena 
do vremena metali ruma i drugih spirituoza. Na suncu 

su te stvari brzo ishlapile, a ovi su mislili, da je to 
pokojnik ispio. | 
U Kinsuki ostao sam do 13. veljače, a upotrebio | 
sam taj dobro zasluženi odmor, da Ti pišem. 

= Dva dana daljnoga hoda dovedoše me u Luvituku, 
postaju na pruzi Kuango. Tu me je poručnik Steveling, 
belgijski časnik, pozdravio onim veseljem, koje čovjek ' 
osjeća, kada je toli dugo vremena bio sam. 

Popocabaca, 1. rujna 1891. 

Moj list, pisan dne 17. veljače iz Luvituke, sigurno 
si primio. Od toga vremena nisam Ti mogao pisati. Že- 
lio sam, da Ti odašaljem svoj dnevnik i pismo, nu nisam 
imao prilike već od 30. travnja da odašaljem listove u 
Europu, jer smo za sve to vrijeme bili opkoljeni od ne- 
prijatelja. Ja sam doduše 10. lipnja odaslao odjel od 
osam najizvrsnijih vojnika s listovima prama Leopold- 
villu na Stanley Poolu. Slabu sam nadu gojio, da će 
isti izvršiti moj naum, pak nisam smatrao nužnim, da 
im išta znatnijega povjerim, a kamo li svoj dnevnik. 
Da pišem pismo, to mi je uz najbolju volju bilo nemo- 
guće. Uzrok tomu lako ćeš saznati, ako pregledaš dnevnik 
od 1. do 10. lipnja. Ne znam, kad ću moći i ovaj list 
da odašaljem, jer evo već dugo čekam iz Bome pomoći, 
a nema je. | 

Evo Ti kratkoga asia posljednjemu pismu. 

Na 20. seljače otputio sam se iz Luvituke prama 


mao, gram 


postaji Tumbu Mani, kakovih devet do deset dana hoda. 


Prva tri dana vodio me je put kroz ubavu dolinu, koja 


graniči s okružjem Kinsuke. Tu su me urođenici Ba 
Kongo dobro i prijateljski dočekali. Dolina je veoma 
“plodna. Sela grade urođenici vrlo rado na humcima, 
koji su opet zarašteni krasnim palmovim šumicama. Uro- 
đenici imaju dosta i svakovrsne hrane, a osim običnih 
afričkih bilina goje i luk, a taj nam je za priugotav- 
ljanje hrane bio veoma nuždan. 

Iz te lijepe doline uspeli smo se četvrti dan u gore 
Bange, koje se uzvisuju postupno na 700 metara. S obro- 
naka i glavica, tih brda naužih se krasna vidika. Kao 
najplodniji vrt širi se zelena _ površina preubave doline, 
isprekrižana srebrolikim potocima, iza kojih se uzdižu 
tamnozelene šume. Stanovnici tih brdina su kao i sva 
gorska plemena siromašni, nu vrlo jaka i visoka uzrasta. 
Veći broj mojih nosioca bio je iz te okolice, pak sam 
se zaustavio jedan dan u selu Bangi, jer su to želili 
moji pratioci. I samom mi je to godilo, jer sam imao 
malu groznicu. 

U spomenutoj dolini susreo sam karavanu, koja se 
je vraćala sa Kuanga. Ta je karavana pratila mjernika 
gospodina Palanta, koji je bio premješten u polutničko 
okružje Equatorville. (Gospodin mi je Palante saopćio, 
da su u pokrajinama Kuanga stvari vrlo napete i da je 
rat neizbježiv. Urođenici da su vrlo uzbunjeni, te da se 
je privremeni zapovjednik okružja, gospodin Dussart, mo- 
rao latiti oružja. 

Prošavši i gorske krajeve Bange, vodio nas je put 
= nepreglednom ravnicom. Ravnica je bila puna bujne i 
sočne trave, te bi se ondje stočarstvo veoma dobro 
isplatilo.  Urođenici su tamo siromašni, nu tomu sui 
sami krivi, jer ništa ne rade. U toj ravnici priječile su 

nas u napredovanju mnoge močvare. To je bilo tim ne- 
ugodnije, što je prije bilo dosta jakih kiša, | 
Pa tako je bilo i na samom putovanju. Kad bi 
jutrom uzjašio konja i pošao dalje, bila je silna magla. 
Za sat ili dva kašnje promokrila bi nas opet sasvim kiša. 
Zbog toga bojao sam se, da će se moj rheumatizam vra- 
titi, nu — ostao sam zdrav. 

Na 28. veljače prispjeli smo ipak u Tumbu Mani, 
postaju na Kuango. pruzi. Ta postaja je jedino za oda- 
šiljanje robe i hrane, koja je opredijeljena za moje | 
okružje. Njom upravlja sada gospodin Deghilage, koji 
je već četiri godine na Kongu i koji uživa isto tako 
dobro zdravlje kao da je u Europi. 

Stanovnici, koji žive u tom okolišu, pripadaju ple-. 
menu Basombo. Osobito su vješti trgovci, jer se time 
najviše bave. Oni polaze iz svojih krajeva u Matadi i 
okolišne portugalske naselbine, a odanle prama Kuangu, 
gdje izmjenjuju europejske stvari za kaučuk. Sela su im 
malena i porazbacana. Poljodjelstvo kod njih mnogo ne 
vrijedi. Sade samo toliko, koliko sami trebaju. Gospodin 
Deghilage. uživa vanrednu popularnost.  Urođenici mu 
donose mnogo hrane. S toga je isti gospodin mogao da 
sabere pričuvu od kakovih 30 koza i neko 120 kokoši, 
a to znači vrlo mnogo. Zgrade postaje Tumbu Mani 
veoma su malene, te je gospodin Deghilage živo želio 
radnika, da što bolje uredi svoj dom. Cijela postaja je 
napunjena tovarima robe za moje okružje. Ima ih do 
četiri stotine. Pošto je pako za sada nemoguće dobiti 
nosioca, to će se sve više i više nagomilati robe. Po 
tom bi Kuango mogao da ostane bez hrane. Gospodin 
Deghilage ima ipak nade, da će urođenici za kratko 
vrijeme htjeti da polaze na Kuango, nu za sada da još 
nemaju dosta povjerenja prama nama. 

Ja sam ostao četiri dana u Tumbu Mani, odmara- 
jući se. Za to vrijeme sam se višeputa razgovarao zbog 
nosioca. Glavni poglavica urođenički Dombasy obećao 


mi je, da će za 15 dana odaslati pedeset nosioca. Umolio 


sam i gospodina Deghilaga, da se s tim ljudima dogo- 
vori i da mi pripošalje najnužnije stvari za okružje Kuango. 


I od gospodina Deghilaga sam čuo, da je na Kuangu 


sve nemirno, a urođenici da su spremni na ratovanje. 
[Eto baš u času, kada sam dovršio ovu izreku, po- 


bunila me je pucnjava urođenika, koji.su napali na tvrđu. 


Kada sam izašao iz sobe, desio se je neprijatelj jedva 
60 do 30 metara pred nasipima. Strijela mi udari o 
grudi, nu — hvala Bogu — nije me ranila, jer je po- 
godila & remen, koji mi križa grudi, a na kojem visi 
torbica za naboje. Suzbili smo neprijatelje, te sam s če- 
 trdeset vojnika pošao za njima u potjeru. Više o tom 
saznati ćeš iz dnevnika. | u i | | 
Na 5. ožujka oprostio sam se s gospodinom Deg- 
hilagom.  Objašim svoga vjernoga konja, kojemu je ta- 
kođer ondješnji odmor dobro prijao, pak nastavim put 
prama Kuangu. 
Okoliš, kojim smo prolazili, ravan je i pjeskovit. 
Nu svejedno nije pomanjkalo ni močvara, koje su silno 
zaprećivale konju put. Preko stotine urođenika me je 
pratilo, jer otkako sam se sprijateljio s njihovim pogla- 
vicom Dombasyjem, približili su mi se oni sasvim pri- 
jateljski. Postao sam po imenu Ango-Ango, koje mi ime 
urođenici još pred više godina nadjenuše, posve popu- 


larnim. Kako smo došli do većega sajmišta, kupio sam |' 


više vrčeva palmova vina, koje sam razdijelio među one 
urođenike, koji su me pratili i medju ostale nosioce. 


Moji nosioci, koji su također sinci toga plemena, s oso- 


bitim su veseljem primili onaj maleni znak mojega pri- 


pam ge 


jateljskoga osjećanja. Tim većim veseljem podizali su 
svoj teret, nastavljajući zadovoljno započeti put. Ta bla- 
gost, koju u ostalom uvijek za urođenike gojim, imala 
je još i tu svrhu, da rasprši bojazan, koju su kod uro- 
đenika akatžčoćila dva moja predšasnika, putnika. Oni 
su svojim neopreznim i bahatim ponašanjem utjerali u 
urođenike silan strah, da su poslije pred svakim bje- 
žali. Ta bi gospoda putnici, kad ih ne bi odmah urođe- 
nici poslužili pilićima, jajima ili vodom, s mjesta upotre- 
bili silu. Strijeljali bi urođenicima svinje, kokoši itd. To nije 
bilo u redu. Skoro u svakom selu, kroz koje sam prošao, 
«imao sam neugodnih rasprava Pili te dvojice. Iz početka, 
kad bi ja dolazio u koje selo, pa kada bi zatražio vode, 
. vatre, jaja ili što mu drago drugoga — vikali bi uro- 
đenici: Kvakala! To je bilo ime jednomu od tih putnika, 
a urođenici su tim povicima htjeli da označe, da je 
Kvakala sve poubijao i odneo. Nu čim sam se s njima 
malo pouzdanije razgovarao, donašali bi mi drage volje 
sve, što sam trebao i mogu reći. da nisam u ničem 
trpio nužde. 

Na 9. ožujka stigao sam u Panga Landu, opet u 
zavičaj nekojih nosioca. Koje li je to veselje bilo među 
narodom! Bio je to baš krasan prizor. Žene trče odasvud 
i grle svoje muževe, svoju braću, sinove i ljubimce, jer 
ih nisu vidili mnogo vremena. Odlučio sam, da i ondje 
ostanem jedan dan zbog odmora. Pa i da nije toga: 
tko bi se usprotivio onolikom moljakanju urođenika,. 
nosioca, koji su stigli na grudu svoga zavičaja i nag rudi 
svojih mili i dragih? 

Urođenici iz onih krajeva bave se također proizva- 
đanjem kaučuka, koji dobivaju od raznoga žilja. To žilje 
oni sabiru, pa ga kvase u potocima. Kad se za stano- 
vito vrijeme kora i ostale čestice drveta dobro nakvase, 

odluče urođenici koru. Zatim sabiru tanane niti kaučuka 
u male kolobare, koje nos: tada na sajmište. 

Na 14. ožujka bili smo u selu Makunzi. Ondje 
sam susreo četiri Zanzibarca, nosioca sa Kuanga. Oni su 
došli u Makunzi, da sa poglavicom Kabamom rasprav- 


ljaju zbog 34 tovara robe, koje su tovare ostavili no- 


sioci iz Tumbu Mane, jer nisu mogli dalje da nose. Kako 
sam istom oko 10 sati na večer onamo prispio, bio sam 
jako nmoran iza prevaljena puta. Punih devet sati i pol 


hodali smo onoga dana. S toga sam raspravu radi no- 


sioca i robe odgodio na drugi dan. 

Putovanje toga dana bilo je najnapornije i najdulje 
što se je moglo u jednom danu da podnese. Da je bilo 
vode, ne bi sigurno toliko hodili, ne radi osobnoga umora, 
već i radi nosioca. Oni su sfevalli također devet i pol 
sati hoda, te su junačkom baš ustrajnošću prtili na glavi 
po 30 Kgr. robe. Mnogi su od njih zaostali po jedan 
sat pred selom Makunzijem, ne mogavši nastaviti puta. 
Prenoćili su i gladni i žedni pod vedrim nebom. Pod 


večer bilo nam je i zbog nastaloga mraka vanredno ne- | 


ugodno, dok nam nije blijedi mjesec osvijetlio put. 

Selo Makunzi leži u ravnici. Kako smo bili umorni, 
vrlo nas je srdilo, što se put u to selo jako produžuje, 
jer tvori veliki zavoj ili okrug do sela. Kad smo unišli 
u selo, dočekali su nas urođenici dosta neprijatno. Sve 
je bilo začuđeno i uzbunjeno. Nu kad su vidili naše mi- 
roljubivo vladanje, doskora smo se užili njihove | gosto- 

ljubivosti. 
| Poglavici Kabami sam predbacio, da je donekle i 
on kriv, što su nosioci ostavili u Makunziju tovare. On 
me je prilično razumjeo. Obećao mi je, da će te tovare 


njegovi ljudi odprtiti do Popocabace, a to je od Ma- 


kunžija 8 sati hoda. 


Pal 

U Makunziju ostao sam do 16. ožujka, a dne 17. 
ožujka prispio sam u glavno sijelo svojega okružja, u 
Popocabacu na rijeci Kuangu. 

Čim sam došao, upoznao sam gospodina Bultota, 
Belgijanca, koji je privremeno upravljao tom postajom. 
Kapetan Dussart otputovao je međutim prije osam dana 
prama Kassongo Lundi. U Kassongo Lundi osnovali 
smo prije kakove pol godine postaju, kojom je .uprav- 
ljao poručnik Verschelden. Spomenuto je mjesto 
kako Ti je to iz mojih listova od godine 1889. poznato 
— sijelo poglavice Mnene_M' Putu Taj hrabri Crnac 
zauzeo je neustrašivo sav prijedjel između vodopada 
Franje Josipa na Kuangu i Kinguslija, a to je kraj 
oko rijeke Kuanga, protežući se od 5% do 8% južne ši- 
orine. On je sakupio okolo sebe do dvije tisuće borioca, 
koji ga na svaki mig slušaju. Ove svoje ljude šiljao bi 
on u Susjedne zemlje, a osobito prama rijeci Kuilu i 
Vambi, pritocima Kuanga, da ondje zauzimlju mjesta i 
haraju. Ponajviše su tražili slonove kosti, kaučuka i ro- 
bova. Sve to prodavao bi Mnene za barut, puške, tka- 
nine i žestoka pića, koja je ljubio nada sve. Opijao bi 
se svaki dan, a u pijanstvu je počinjao najgroznije zlo- 
čine. Za najmanje prestupke svojih podanika odsijecao 
bi im glavu, ruku, ili koji drugi dio tijela. Mnene ima 
više od stotine žena. Mnogoputa bi ga mučila ljubo- 
mornost. Tada bi nalagao svojim miljenicama, da prođu 
rukom kroz vrelu vodu. Ako bi koja pri tom zaplakala, 
ne bi joj on računao, da to čini od boli i muke, već bi 
to za njega bio znak nevjere ženine. Takovoj siroti nije 
bilo spasa; dao bi ju ubiti. 

U povijesti afričkoj opazio sam već nešto tomu na- 
lična. Neki poglavica na jugu, prama Gareganzi naružio 
svoje žene, samo da sačuva njihovu vjernost. 

Tom Sodomom i Gomorom upravljao je gospodin 
Verschelden, te je pokazao mnogo požrtvovnosti i us- 
trajnosti. : 
Mi smo se uvijek nadali da će Mnene usljed pri- 
sutnosti članova europejske uljudbe napustiti svoje gro-. 


ozote, nu grozno smo se. prevarili. .Neprilike rasle su 


svakim danom. Svoj vrhunac postigle su, kad je Mnene 
zapovjedio poglavici naše postaje, da napusti njegovo 
kraljestvo, jer da mu ništa ne plaćamo, nego da ga 
samo bunimo. 

(Gospodin Verschelden ubavijesti o prilikama u Ka- 
ssongo . Lundi moga predšasnika, nu ovaj nije bio u 
okružju, te tako nije mogao osobnim svojim uplivom 


. ublažiti razmirice sa Mnenom. Usljed toga je kapetan 


gospodin Dussart otputovao u Lundu. On je imao sa 
sobom oveći broj naših vojnika. Tako je njegova Rrojna 
naoružana pratnja podala njegovomu putovanju ozbi- 
ljan biljeg. | 

Kada je gospodin Dussart prispio u Lundu, upita 


ga Mnene: 
 »Želite li ratovati?« 
»Ne želim rata, nego hoću da uščuvam mir — od- 


govori mu gospodin Dussart. 

U tadanjim opstojnostima bila je ta želja glede 
mira veoma umjesna. Vlada države Kongo opredijelila 
je u sporazumku s portugalskom vladom povjerenstvo, 
koje bi imalo da ustanovi južne granice obijuh" vlasti. 
Da se to povjerenstvo uzmogne otputiti na mjesto svo- 
jega rada, trebalo je da se goji mir na sve strane. 

Na 17. ožujka odaslao sam listonošu gospodinu 
Dussartu, javljajući mu svoj dolazak u Popocabacu. Molio 


sam ga ujedno, da se što brže vrati u Popocabacu, t. 


j. čim mu to opstojnosti u Kassongo Lundi dozvole. 

Morao sam po nalogu vlade od njega uredovno primiti 
upravu okružja. Za kratko primio sam vijest, da se stvari 
u Lundi okreću sve na gore i da gospodin Dussart traži 
odlučne pomoći. Odmah sam zaključio, da ću mu po- 
slati sve, što je moguće bilo, tako, da je imao okolo 130 
borioca, koji su bili izvrsno oboružani. Pošto je pako 
u Makunziju preostalo još 18 tovara robe, poslao sam 
onamo gospodina Bultota sa 20 vojnika, da one tovare 
što brže dobave do postaje. Gospodin Bultot se je odmah 
otputio, nu našao je put iza jedan sat hoda kod sela 
Kinsakale zatvoren. Urođenici htjedoše da mu zapriječe 
put, te je bio prisiljen, da si ga prokrči oružjem. Bez 
uspjeha povratio se je sa četiri ranjenika. 

Isti dan, kad se je to kod Kinsakale zbijalo, napali 
su urođenici na moju postaju, gdje sam ostao sam s 
jedva kakovih 18 vojnika. Srećom smo bili jači, te smo 
protjerali uzbunjene urođenike u brdine. 


Na 4. travnja odaslao sam 34 vojnika s hranom 
i nabojima gospodinu Dussartu. Na pol puta odavle u 
Kassongo zapriječiše urođenici opet našim vojnicima put. 
Vojnički vođa naložio je, da se pune _ puške. Ova od- 
lučnost odjelnoga vođe opametila je urođenike, te su. 
ipak propustili naše vojnike. Ipak su još primjetili, da to 
šetanje između Popocabace i Kassongo Lunde ima da 
prestane i da oni to ne će baš dugo trpiti. Kapetan 
Dussart potužio se je radi toga Mnene M' Putu, nu ovaj 
je odbio od sebe svaku odgovornost. 


Jedan dan iza dolaska naših vojnika u Kassongo, 
poslao je gospodin Dussart dvojicu Zanzibaraca prama 
Popocabaci. Ujedno je primjetio Mneni, da će biti on 
sam odgovoran, ako se ovoj dvojici štogod dogodi na 
putu. —Urođenici su ih na putu ipak napali i pucali na 

nje. Jedan od te dvojice prispio je doma u određeno 


vrijeme, dočim je drugi došao dva dana kašnje. 


Na 6. travnja odaslao sam četiri vojnika prama _ 


postaji Kingushi. Tamo je u zadnje doba svega uzmanj- 
kalo. S toga sam poslao hrane, kave, masla, sladora i 
vina. Urođenici, stanujući u onoj okolici, bili su s nama 
veoma prijatni, pa su ljudi prošli najvećom sigurnošću 
i pouzdanjem. | 

Slijedeći dan probudi nas u cik zore iza sna grozna 
pucnjava. To je bio urođenički napadaj na tvrđu. Bilo 
ih je više od stotine. Zaokružiše nas. Za tili čas gorilo 
je više stanova u vojničkom logoru. Nas je bilo u svem 
27. Bori se! — Bori se onom ozbiljnošću i odvažnošću, 
koju jedino čovjeku podaju opasnost i pogibelj života! 
Jutro je svitalo i još su bili kod tvrđe. Strijele lete, ta- 
neta zvižde. Sreća, što je naskoro osvanuo bijeli dan, te 
nam je omogućio, da smo sigurno zgađali. Mi smo bili 
uza sve to u groznoj pogibelji. Urođenici su znali dobro, 
da mi ne ćemo ostaviti glavnoga stana. Tim bi izvrgli 
pogibelji svu robu, naboje, barut i puške, što je sve 
bilo u tom stanu u pohrani. Bilo je tu vrijednosti oko 
. trideset tisuća franaka. Baš zbog toga su urođenici bili 
upravo bijesni. Oni su se porazdijelili po obližnjoj šumi 
oko glavnoga stana, te su odanle živo pucali. 

Cko šest sati u jutro, kad se je vidilo dobro pu- 
cati, odaljili su se urođenici, ma da ih je i bilo brojem 
mnogo. Kod nas je bilo pet teško ranjenih. I gospodin 
Bultot imao je ranu na nogi. Nu nije tim bilo sve go- 
tovo. Oko osam sati navale urođenici ponovno i to s 
istočne strane. Taj napadaj nije bio opasan. Počeli smo 
ih na četiri sto metara zgađati, što ih je u brzo natje- 
ralo u bijeg. Mi smo također pojurili za njima, tjerajući 
ih oštrim pucanjem u okolna brda. Isti dan primio sam 

s velikom žalošću vijest, da su nam urođenici zarobili 
željezni čamac, koji je bio udešen za rastavljanje. Nije 
bila šala boriti se proti tolikim neprijateljima. Trebalo 
je, da se na svim stranama brani život i čast naše zastave. 

Dani, koji su slijedili, bili su veoma žalosni. —Go- 
spodina Bultota uhvatila je zbog zadobivene rane groz- 
nica. Usljed toga sam u početku po cijele noći sam 
nadzirao straže. To mi je veoma trošilo tijelo, a ipak 
nisam mogao da spavam.  Višeputa bi na večer legao, 
pa ne bi do zore ni oka zatvorio, 

Od gospodina Dussarta niti sam dobivao kakovih 
novosti, a niti sam mogao da mu pošiljem kakovih 
vijesti. Bilo bi veoma neoprezno, da sam odašiljao vijesti, 
jer bi oslabio i onako toli malenu brojem posadu. Istom 18. 
travnja primio sam vijesti iz Kassonga. I za čudo, ondje 
se nisu htjeli urođenici da pohvale s uspjehom, koji su 
polučili napadajem na Popocabacu. Njihova je politika 
išla za tim, da gospodina Dussarta ostave u bludnji. Oni 
su se onaj čas isticali kao prijatelji, čekajući samo zgodan 
čas, da združeni udare na postaju. 

Na 22. travnja ponude mi dva Zanzibarca, da će 
poći noću u Kassongo, da izvijeste gospodina Dussarta 
o napadaju na Popocabacu. 1 uspjeli su, Gospodin je 
Dussart na 28. travnja primio vijest, te mu nije pre- 
ostalo druge, nego da udari na Mnene M' Putu. Tada 
bi se on, poraziv njegovu vojsku, povratio ovamo, da 
brani glavnu okružnu postaju. I zbilja. Na 30. travnja 
pred jutro dođe gospodin Dussart sa stotinu ljudi do 
ograda, koje okružuju Mnenove glavne stanove. Započe 
boj. Borili su se do poslije podne, dok nisu napokon 
natjerali neprijatelja u bijeg.  Urođenici bili su uza sve 
to veoma hrabri. Ta hrabrost bila je našim boriocima 
na štetu, jer su si mogli da osiguraju pobjedu samo 

gubitkom velikoga broja naboja. Slijedeći dan spalio 
je gospodin Dussart i napustio našu postaju u Kassongu, 
pak se je povukao prama Popocabaci. Prvih osam dana 
naišao na manje zapreke, koje su pripravljali urođenici 
po bližnjim šumama. Nu deveti dan nađe u šumi četiri 
sata daleko od Popocabace, a kraj sela Kiloande uro- 
đenike, koji su zaprećivali prolaz. I tu se je zametnuo 
oštar boj. Naši su tek poslije podne nadvladali i pro- 
krčili si prolaz do Popocabace. Tu sam se baš 9. svibnja 
prviput upoznao s gospodinom Dussartom, s kojim su 
me usko vezali toliki životni dogođaji. 

Već je više mjeseci prošlo, a ne stiže nam zapro- 
šena pomoć iz Bome. Naboja je bivalo svaki dan manje, 
.a pogibelj sve to veća. S toga sam poslao odjel vojnika 
prama postaji Tumbu Mani s nalogom, da dobave sve 
naboje i svu hranu, što je ondje, u Popocabacu. Tim 
odjelom zagomjena je gospodin Verschelden, koji se je 
otputio 15. svibnja sa sedamdeset dojnika u Tumbu 
Manu. Već drugi dan nađe gospodin Verschelden šume 
oko sela Makunzija pune uzbunjenih urođenika. Bio je 


tu jak okršaj. Pomanjkanje naboja — ispaljeno je bilo 
taj dan oko 4000 — prisili ga, te se je povratio u 
Popocabacu. 


Naše ljude stala je mučiti briga, što će biti, ako 
ostanemo bez naboja. Nije mi preostalo ništa drugoga, 
već graditi čamce, da mogu malene odjele poslati noću 
niz rijeku, koji će nositi vijesti u Leopoldville na Kongu. 
Ti poslovi zadržavali su nas sve do 10 lipnja. Toga 
dana u večer uputi se devet vojnika čamcem prama 
Leopoldvillu. Sve je bilo u miru bez ikakove buke ude- 
šeno tako, da urođenici nisu ništa opazili. U nama je 
cvala nada, da ćemo uspjeti. 

Nu iza toga je nastalo za nas u Popocabaci tužno 

doba. Uz silni posao, kojim smo bili zaokupljeni, radeći 
skoro dan i noć na utvrdama, pridruži se borba za hranu. 
Svaki dan sam šiljao po 20 ljudi, da sabiru po okolici 
manihota. I u tom poslu smetali su nam često urođenici. 
Sol nam je sasvim uzmanjkala. Nešto smo te za ljudsku | 
branu toli nužne rude crpili iz raznih bilina, a osobito 
iz jedne vrsti Grevia mollis. Nju smo spaljivali, a zatim 
tražili solne čestice. Mnogi je dan prošao i tako jadno, 
da nismo ništa ni ulovili, nit golubice nit druge kakove 
ptice. Tada smo se zadovoljavali raznim žiljem, koje 
smo na urođeničku na najraznovrsnije načine priugo- 
tavljali, samo da bude želucu laglja probava. Posada 
nam se je sastojala od 156 Crnaca i 6 Europejaca. Tako 
smo životarili skoro tri mjeseca. Jedina nas je krijepila 
nada. Ona nas je opskrbljivala u najvećim ne, :dlikama 
poput izvora, iz kojega se crpi onaj okrepni napitak — 
ustrajnost, koje smo u onim tužnim časovima trebali naj- 
više. Moji siromašni Crnci omršavili su, da ih nisi mogao 
prepoznati. Glad, glad na svim licima! Pa je li čudo, 
da sam u takovim prilikama i sam vanredno omršavio. 
Nu, Bogu hvala, uz sve te neprilike ostao sam posve 
zdrav. Baš ni jedna groznica nije me tresla. Naše utvrde 
bile su u lipnju prilično dogotovljene, te suo počeli na- 
bacivati zemlju na nasipe. 

Nu evo, što se je opet dogodilo! 

Na 7. srpnja, upravo kad smo sjeli da objedujemo, 
pobuni nas grozna vika: »Vashienzy«, »Vashienzy!« »Uro- 
đenici«, »Urođenici!« | 

Skočismo od stola, a puške _su bile već u rukama. 
Još smo imali dosta vremena, da smo ponamjestili voj- 
nike po nasipima. Mogli smo da dočekamo pripravno 
urođenike. Za ne! cliko časova ponamjeste i urođenici 
svoje borioce, te nas pozdrave pucnjavom. Mi im odzdra- 

vismo iz svojih pušaka, nu ipak su se držali ustrajno 
preko pol sata. Na 31. srpnja ponoviše napadaj. Tom 
zgodom su se na 60 metara približili tvrđavi. Navala 
je bila vrlo živa. Nu ipak sam i onom zgodom iskusio, 
da urođenici vanredno brzo znadu bježati. Pošao sam 
za njima i u potjeru, nu mali broj naboja ponukao me 
je, da se vratim. Od toga dana bunilo nas je često 
noćno bubanje. To je bio znak, da se_urođenici dogo- 
varaju i ujedinjuju. Zbog toga smo bili uvijek pripravni 
na nove napadaje. 

Na 3. kolovoza odaslao sam pedeset vojnika Zan- 
zibaraca po hranu. Otkako su nas počeli urođenici na- 
padati, nije bilo dosta, da 20 šaljem.  Prispjevši ti voj- 
nici do rijeke N' Goa, opazili su na visinama, koje okru- 
žuju dolinu Popocabace, velik broj urođenika. Zanzibarski 
vođa Sa Tato odašalje jednoga od vojnika, da mi to 
javi. Cijelo do podne čekali smo pripravni, nu urođenika 
nije bilo. Oko 11 sati vrati se Sa Tato sa Zanzibarima. 
Kada su se približili postaji na dvije do tri stotine me- 
tara, počeli su vikati: »Dolaze«, »dolaze!« Mi smo bili 
svi pripravni još od jutra na napadaj, pa smo i tada: 
brzo skočili na nasipe. Nu što je bilo? Neopisivo veselje 
oćutismo, kada su nam potanje rastumačili povike »do- 
laze«. Svi pokazivahu rukama prama zapadu, gdje s 
onu stranu rijeke uočismo modru zastavu sa zlatnom zvi- 
jezdom. Iza zastave stupao je dosta dug niz vojnika, 
koji su vodila tri časnika. Hura! Hura! orilo se je veselo 
iz naših grudi, odjekujući onim divnim šumama kao još 
nikada prije. Sve je htjelo da poleti prama rijeci. To 
sam zabranio, jer u istom času mogli su urođenici na- 
valiti na tvrđu. | | 

Porazdijelivši zapovjedi i ostavivši dva časnika kod 
postaje, otputim se s drugima do rijeke. Moje veselje 

podvostručilo se je, kada sam uočio svojega dragoga 
prijatelja, gospodina kapetana _Gorina. On mi je donio 
mnogo, mnogo novosti. Dobio sam pisama iz domovine, 
prva pisma, otkako se rastadoh s Europom. — 

Sigurno su ostali prvi listovi propali onom zgodom, 
kad su urođenici u mjesecu travnju umorili u selu Ma- 
kunziju listonošu. — 

Molim Te, piši mi mnogo, mnogo! 

Zbog mnogoga posla ne mogu više da nastavljam 
ovo pismo. Dnevnik, koji je ispunjen, primiti ćeš za 
koji mjesec. Ne usuđujem se, da ga sada odašiljem, jer 
bi se mogao izgubiti. Za kratko vrijeme odlazi iz mojega . 
okružja jedan časnik, komu ću povjeriti sve listove za 
Europu. Sutra ću na put. — 


m. S km 

U logoru kod Pangala N' Lele, 24. rujna 1892. 


Zdrav sam, a dok je zdravlja, dotle život ne po- 
znaje otelkoća Što ne? — Jesi li moj posjeenj list 
primio? Evo mu nastavka! | | 

Na 12. kolovoza otputio sam se iz Popocabace, 
da otvorim put, na kom nam urođenici već od travnja 
stavljahu svakojake zapreke. Otputio sam se s 200 
Crnaca i 6 Europejaca. Prvi dan smo prevalili kakova 
četiri i pol sata hoda, napredujući i krčeći si put kroz 
dva metra visoku travu najvećom opreznošću. Svoju sam 
četu utaborio tik malene rijeke imenom M' Vaba. Ta 
rijeka križa makunške šume na 3 sata hoda, a te šume 
imali smo da prođemo sutrašnji dan. U logoru se je 
brzo razvila ona živahnost, kojoj je bilo uzrokom sa- 
stavljanje šatora, postelja, smiještanje kovčega i sve one 
druge malenkosti, koje su u afričkom životu obične. 

Sunce je bilo zašlo za obronke bregova, koji se 
šire tik logora od zapada prama sjeveru. Duša mi se 

je baš veselila, jer višemjesečni boravak u tvrđi uzbudio 
je u meni svu želju za onim čarima. slobodnoga života, 
koji pravo osjećam samo putujući. Koli će slatko biti 
onako utruđenu večerati kraj plamena žarke mirisave 
vatre, gdje bude _ moj kuhač iz Loanga, Antonij, vješto 
nadzirao kuhanje jela! Za kratko smo sjeli oko stola. Jedva 
što smislismo da blagujemo, opazim kakovih stotinu 
metara od šatora urođenike. 

Žlice u kraj! Trebalo je, da se u isti čas latim 
diljke, te uvijek pripravne ljube. Naši vojnici brži od 
svojih gospodara, pretekoše nas, skočiv kao razjareni 
lavovi na svoje žrtve, te uz neopisivu halabuku potekoše 
proti neprijatelju. I protjeraše onu hrpu preplašenih uro- | 
đenika bez puškaranja, te smo mogli da nastavimo 
večerati. Noću je sve stražilo, pa nam je cijela noć 
prošla mirno. | | 

Drugi dan nastavismo put, nu pooštrenom pozor- 
nošću zbog prijašnjih doživljaja. Prođosmo kroz guste 
šume Makunzyja, u kojima se je natporučnik Verschelden 
toli hrabro borio na 17. lipnja. Stotina stabala nosi 
tragove one ljute borbe. Selo je bilo posve prazno. 
Naišli smo na tragove naših vojnika, koje su urođenici 
još 14. travnja umorili, porobivši poštarsku torbu i ostalu 
robu za Kuango. Tada su izginuli i moji mnogi listovi 
iz Europe. Tom žalosnom zgodom umorili su urođenici 
4 naša vojnika. 

Južno od sela opazio sam vatru, a čuli smo i ljudskih 
glasova. Nu kad su naši ljudi tamo pošli, da vide što 
je, nađoše garišta napuštena. 

I slijedeća noć prošla mirno, pa smo se mogli od- 
moriti tvrdim snom, koji je svima godio iza daleka puta, 
što smo ga prevalili. S toga smo mogli drugo jutro ura- 
niti. Pred nama je bio dug put, vodeći ponajviše kroz 

ravnicu. Oko deset sati pregazismo rijeku Lubisu. Rijeka 
je bila 16 metara široka, a do 2 metra duboka. Bio je 
preko nje 1 nekakov rasklimani most. Selo smo našli 
prazno. U nekim kućama gorila je još vatra, a to je 
bio znak, da su urođenici nedavno, pače pred veoma 
kratko vrijeme napustili svoja ognjišta. | 

Čim smo se malo odmorili, nastavili smo put do 
Kinkande. Tu sam nakon toliko mjeseci vidio prve uro- 
đenike u selu. To je bila nekolicina najhrabrijih urođe- 
nika, dočim su ostali svi pobjegli iz sela. Moje miro- 
ljubivo uvjeravanje, da smo došli kao prijatelji, ublažilo 
je njihovu bojazan. Tako su se do večeri mnogi vra- 
tili, donoseći i hrane na prodaju. To je svima osobito 
godilo, te su se naši ljudi opskrbili solju, brašnom od 
manihota, bananama, pilićima i svim drugim nužnim stva- 
rima. Na našem stolu bila su jaja osobitom poslasticom, 
te su stvorila veoma rijetku i ugodnu promjenu u našem 
afričkom »jestveniku«. To ćeš tim laglje shvatiti, kada 
Te sjetim, da je sedmi mjesec nastupio, kako sam vidio 
i jeo jaja. Naše se je veselje podvostručilo, kad smo 
opazili, da su se pred večer i žene iz sela vratile. To 
je najbolji znak pouzdanja. Poglavicu sam nadario, uvje- 
rivši ga, da dok oni budu mirni, niti ja ne ću voditi rata. 
Nu neka se čuvaju, da se ne čuje niti jedan hitac s 
njihove strane. 


Podrug sata hoda dovelo nas je slijedeći dan u 
Pangala N' Lele. To je mjesto vrlo znamenito radi gla- 
sovitoga sajmišta, na kom urođenici trguju svaki če- 
tvrti dan. 

Kod toga sajmišta dočeka nas poglavica Lekena 


s nekoliko svojih urođenika. Kako sam mu bio dobar, 
kada sam u ožujku bio onuda prolazio i kad sam mu 

dao lijeka proti groznici, to mi sad nije spominjao, nego 
me upita: 

»Dolaziš li zlom nakanom ovamo?« 

»Recite svojoj djeci — odvratim njegovim ljudima 
— da se vrate u selo. Ja želim s Lekenom postati pri- 
jatelj, jer mu ne imam ništa prigovoriti glede opstojnosti 
na Kuangu. Došao sam ovamo, da načinim mir. Nu od- 
lučio sam ujedno, da ću svakoga kazniti, koji se bude 
neprijateljski ponašao ili tko ne bude imao povjerenja 
napram meni.« 

Utaborio sam se blizu sela. Pred večer se je veći broj 
urođenika vratio u selo. Jedine žene ostadoše u šumama. 
Na 17. kolovoza bio je sajam, te su mnogi urođenici 
došli na sajmište. Svoj šator dao sam premjestiti, jer 
smo bili preveć blizu sela, što bi moglo da naškodi mo- 
jemu sporazumku s poglavicom. Moji bi ljudi bunili uro- 
đenike, a možda bi se i kralo. Osim toga su me urođenici 
u blizini sela bunili po noći bubanjem i vikom, osobito 
kad bi se izopijali palmovinom. Premjestiv logor, bio 
sam svoj u svojem. 

Kapetan Gorin vratio se je sa gospodinom Deghi- 
lagom prama Panga Landi, da odašalju ovamo u Pan- 
gala N' Lele tovare s robom, koji su zaostali što na 
putu, a što na postaji Tumbu Mani. 

Te tovare imao sam da odašaljem iz Pangala N' 
Lele prama Kuangu. Pošto je tih tovara bilo oko četiri 
stotine, predvidio sam, da ću ovdje morati da ostanem 
više nego šest nedjelja. 
| I zbilja. Istom 6. rujna mogao sam odaslati prve 
tovare prama Kuangu. Što i koliko sam imao rasprava 
sa silovitim urođenicima, koliko je trebalo ustrpljivosti, 
dok sam stekao njihovo povjerenje: sve ćeš to saznati 
iz mojega dnevnika, kad ga budeš primio. Danas su se 

prilike posve poboljšale, a i Kiamvo, Mnene Puto Ka- 
songo voljan je, da raspravlja o miru. Nadam se, da ću 
u tom uspjeti. Ako se ne podvrgnu dobre volje, tada 
ću biti prinužden da ratujem. Sad imam velik broj voj- 

nika a i naboja, te mi je dužnost, da ozbiljno pripazim 
na razvoj ovdješnjih dogođaja. Sigurno si uzbunjen zbog 
vijesti, koje čitaš negdje po europskim novinama o Kongu, 
nu nije u tom ni pol istine. 

Za dva dana odilazim prama Kuangu, a 19. listo- 
pada poći ću prama Kisongi. Moja će ekspedicija trajati 
više mjeseci. S toga neka Te ništa ne buni, ako uz- 
manjkaju i dulje vremena o meni novosti. 

VII. 


U logoru kod Kinjange, 10. prosinca 1892. 


U svom posljednjem listu opisao sam Ti u nekoliko 
riječi doživljaje, koje sam sve točno i potanje pobilježio 
u svom dnevniku. Današnjemu mojemu listu svrha je, 
da Ti saopćim u kratko nastavak. 

Kada sam odaslao dostatan broj tovara u Popoca- 
bacu, otputio sam se iz Pangala N' Lele na 30. listo- 
pada, te sam nakon četiri dana hoda došao i sam u Popo- 
cabacu. Mojega prijatelja Lekenu, poglavicu u Pangali N' 
Leli, pozvali su potpoglavice sa Kuanga na sabor u Svaye 
Combo. Tamo su se sakupili, da vijećaju, je li bolje, da 
mole mir ili da nastave rat Nekoliko dana iza mo- 
jega povratka u Popocabacu posjeti me Lekena, te mi 
javi, da mi je put na tri dana hoda od postaje prama 
jugu otvoren. Dalje neka ne pođem, jer da će mi uro- 
đenici oružjem zapriječiti put. Odgovorio sam Lekeni, da 
mi je milo, što me je izvijestio o njihovom zaključku, 

jer mi je tim pokazao svoju odanost. Nu ujedno sam mu 
dodao, neka svojoj braći kaže, da ću ja u svakom slu- 
čaju nastaviti svoje putovanje prama jugu, jer sam nau- 
mio da zauzmem postaju Kassongo Lundu. Ako Mnene 
M Putu želi, da se nastavi rat, neka slobodno napadne 
moju vojsku. Prvi hitac iz puške smatrati ću znakom 
rata. Želi li pako Mnene mir, to sam voljan, da mu ga 
dozvolim, nu pod uvjetima, koje mu budem sam nalagao. 

idući sve pripravno za put, udesio sam odlazak 
i napredovanje kako slijedi : 

A. Odjel kopnom. 


I. Prva satnija. Kapetan Dussart . .. 1 
Poručnik Bultot... 1 
Vojnici... i 63 
HN. Druga satnija. Natporučnik krim 1 
Sergent Dassomille . . 1 
Vojnici . . . 48 
NI. čas pratnja: Vojnici . . . 34 
IV. Nosioci. Momci . . . 55 
V. Služba. Sluge... 6 
Ukupno. . 210 

B. Odjel, rijekom. 
I. Dva čamca. Natporučnik Beirlon . . 1 
Vojnici . . . . 48 
IH. Jedan čamac. Poručnik E oragiotić 1 
Vojnici... 4... 24 
Ukupno 2. 74 


Svi vojnici bili su oboružani Albini puškama, a sa 
sobom sam imao 39.000 naboja. Posadu u Popocabaci 


ostavio sam pod zapovjedništvom natporučnika gospodina 


Dechaina, kojemu sam dodijelio gospodina Hugueta i 
40 vojnika. U Popocabaci ostao je i kraljevski povjere- 

nik za uređenje granica između Portugalske i države 
Kongo, gospodin Grenfell i njegova supruga. Ostao je 
i moj prijatelj, kapetan gospodin _Gorin, koji je gospo- 
dinu Grenfellu dodijeljen kao tehnički izvjestitelj. 

Iz Popocabace sam otišao na 14. listopada. Prvi 
dan prevalismo šest sati hoda, što je za početak bilo 
jako mnogo. Uzrok je tomu bio, što nismo putem našli 
vode, te smo morali da prispijemo upravo u Kiloandu. 
Pred spomenutim selom smo se utaborili. U ondješnjim 
šumama napali su urođenici kapetana Dussarta, kada se 
je vraćao iz Kassonge. Istoga onoga dana došli su uro- 
đenici iz Kiloande, da mole mir. Ja sam urođenicima 
ponovio riječi, koje sam rekao i Lekeni. Spominjem, da 
smo pred selom našli mnogo sušena manihota, što je 
mojim ljudima bilo od velike vrijednosti. I onako smo 
se nadali, da ćemo naći sve poharano i napušteno. 

Slijedećih pet dana hoda našao sam sva sela, kojima 
smo prolazili, napuštena. Jedino u selu Kanda-Kandi na- 
đoh bolesno djevojče, koje urođenici ostaviše sakriveno 
u travi. To je siroče, kakovih 12 godina staro, silno tr- 
pilo od neizlječivih rana po svemu tijelu. Ublaživ njezinu 
bojazan hranom i malenim darovima, dočuo sam od nje, 
da je Mnene sve poglavice sabrao okolo sebe, jer da je 
odlučio da moli mir. Po svim selima našao sam ipak 
dosta hrane, koju su urođenici kao hotice za nas ostavili. 
Ja sam međutim samo toliko hrane uporabio, koliko mi 
je za vojnike bilo potrebno. Haranja nisam nikako dozvolio, | 

Kod sela Kiamvu Kansadija susreo sam urođenike 
gdje stoje pred selom s puškama u ruci. Selo je posve 
novo, (staro smo u boju godine 1889. popalili) a sagra- 
đeno je na mjestu, gdje sam tada liječio ranjenike. 

»Približite se k nama — doviknem im — ja nisam 
došao ovamo, da činim zla. Vi ste bili naši prijatelji, te 

se niste miješali u razmirice između Mnene i bijeloga. 
S toga se bijeli na vas ne srde«. 


Oni odgovoriše : 

— »Bojimo se, vas je mnogo, a vaše su puške 
grozne ! Poubijale su mnogo naših !« 

Da ih uvjerim o svojoj blagovolji, otklonim svoju 
pušku i pođem lakim korakom do 30 koračaja naprijed: 

— »Ne poznate li me više? Ne sjećate li se Ango- 
Anga, kojega ste napali pred četiri kiše, kada je došao 
k vama i koji vam je poglavicu liječio, kada je ležao 
ranjen? Zar je Kansadi zaboravio na primljena dobro- 
činstva, ili se je iznevjerio zadanoj riječi, da će ostati 
uvijek prijatelj djece Bulu Materijeve ?« 

— »Jest, to je on, to je Ango-Ango«, — vikahu, 
lupajući dlanom o dlan! 

Više njih, koji su bili odlučniji i hrabriji, odlože oružje 
i približe se k meni. Počesmo se razgovarati, a u raz- 


govoru me upitahu, što sam učinio s djevojčicom u 


Kanda-Kandi. 

»Nahranio sam ju i napojio, — nastavim — jer je 
sirotica bila vrlo gladna i žedna. Dao sam joj i dva metra 
tkanina, da se bolesno dijete zaogrne.« 

»Zar. ju niste ubili?« upitaše me začuđeno. « 

»Lašto da ju ubijam, nju bolesnu siroticu ?« 

»Ta ona je dijete onih, koji su naši neprijatelji!« 

Nastojao sam da im razložim, da bijeli nije zloban, 
a da se nikako ne osvećuje ni ženama ni djeci, osobito, 
ako su bolesna. Kada bijeli vodi rat, da vojuje samo 
s muškarcima, a nikad sa ženama i djecom, pače ove 
brani u svakoj prilici. U tom da je razlika između nji- 
hovih i naših običaja. 

Na to su mi urođenici donijeli dosta hrane u logor, 


2 65 


koji sam podigao tik sela u lijepoj poljani. Okolo nao- 
kolo uspijevale su krasne i nebrojene akacije. 

Rekoše mi zatim, da Mnene želi mir i nije voljan 
da dalje ratuje, jer da je izgubio u boju više od stotine 
ljudi. Uz takove neprilike sasvim je pripravan, da se 
pokori. Ja sam znao, da će urođenici svaku svoju riječ 
saopćiti u Kassongu Mnenu, pa zato sam im opet po- 
novio, što sam rekao Ee Kansadi i i svi ostali pogla- 
vice bili su kod Mnena.' 

Otišavši iz Kansadija, slijedio sam put uzduž rijeke 
Kuanga, jer nisam htjeo, da se odijelim od čamaca. Put 
nam je bio posve nepoznat, te su nam ga urođenici ra- 
dosno pokazivali. Koja je to bila razlika po me sada i 
prije tri godine, kad sam imao tolikih neprilika dika 
vodića! 

Bio crn ili bijel, čovjek se klanja uvijek jačemu i 
moćnijemu. Dok se s uljudbom ne upozna, bahat je, a 
svoju bahatost istresa obično nad slabijima. Tako je 
bilo i s mojim prijateljima, urođenicima. Prije tri godine 
držali su nas za slabiće, jer nisu mogli da pojme naše 
dobrote. Sada su opet bili podli, jer su znali, da nije 
probitačno igrati se vatrom. Cijelim putem do Svaye M! 
Bule, koje je selo u visini Kassonga, susretali smo uro- 
đenike. Oni su bili spremni, da rade sve, štogođ sam 
želio. Svagdje su me pitali, što će biti s Mnenom, kad 
se s njim sastanem i hoće li pristati na mir? 

U Svaye M' Bulu prispjeli smo deseti dan. Tamo 
smo se utaborili. Odlučio sam, da čamci ostanu pod 
zapovjedništvom gospodina Frommonta kraj otoka usred 
rijeke, jer je taj otok bio upravo blizu našeg logora. 
Gospodinu  Frommontu bilo je dodijeljeno i 40 voj- 
nika za obranu. Kad je to bilo gotovo, otputio sam se 
dvanaesti dan prama Kassongu. Za podrug sata hoda 

prispijemo do rijeke N' Gange. Rijeka je bila na onom 
mjestu oko 20 metara široka, a preko 2 metra duboka. 
Trebalo je graditi most, preko kojega bi prešlo neko 
226 ljudi. Odredio sam, da natporučnik Beirlon prepliva 
sa 40 vojnika plemena Bangala rijeku, te da nadzire 
gradnju s one strane. Natporučnik Verschelden upravljao 
je opet s poslovima s ovu strane rijeke. Pedeset ljudi 
otišlo je po građu, trideset po loze i liko. Za tri i pol 
sata bio je most posve gotov. Sretno pređosmo na drugu 
obalu. 

Po najvećoj žegi prispjeli smo tek po podne do 
razvalina stare postaje, koju su urođenici u svibnju po- 
palili. Staromu Mnenovomu selu, koje je brojilo prije 
oko dvije tisuće kuća, nije bilo skoro ni traga. Bujno 
zelenje i bilje zastrlo je svojom gustoćom sve tragove 
sela. Samo su gdjegdje tužno stršile crne ogorjeline ko- 
laca i tramova na još tužnijem ogorjelištu. Nu na drugoj 
strani doline, na lijepoj uzvisitoj ravnici raširilo, se je 
novo Mnenovo selo. Sagradili su ga za pet mjeseci, a 
broji. već danas oko tisuću kuća, 

Na prostoru, gdje je bila stara postaja, dočekao 
sam Mnenovoga poslanika. On mi je odmah u znak mira 
ponudio veliku i utovljenu kozu. To je bio kraljev dar. 
Odgovorim mu, da ću primiti dar jedino u logoru, koji 
ću podići na polju, koje se pruža pred selom. Kad smo 


se dostatno odmorili, zatrubi trublja: Naprijed! Za tri 


četvrta sata kašnje usadio sam već zastavu pred Mne- 
novim novim selom. Utaborismo se jedva na stotinu me- 


tara daleko od prvih kuća. U selu je sve vrvilo. Bilo je | 


do tisuću sakupljenih borioca. Mnogi su dolazili u naš 
tabor, da nas motre. Ja sam smatrao njihov posjet po- 
nešto preuranjenim. S toga sam poručio kralju Mnenu, 
da naloži svojim ljudima, neka se uklone od logora, 


E, nee 


Kralj mi je Mnene poslao na to hrane s porukom i mol- 
bom, da se utaborim na lijepu i čistu mjestu, koje je 
dao pripraviti za moj logor. Nu pošto je to mjesto bilo 
mnogo niže nego li samo selo, to sam zbog strategičkih, a 
i drugih razloga otklonio uljudno mi ponuđeni Mnenov 
prijedlog. Ujedno sam poručio velikomu lundskomu kralju, 
da ću se ondje utaboriti, gdje mi se bude mililo i gdje 
mi bude najzgodnije. 

Poslanici su otišli, a u salu vladala je grobna tišina. 
Stotine i stotine crnih tjelesa viđalo se je u selu, ležeći 
po kućama i po krovovima. Zapovijed Mnenova sluša se. 

Slijedeći dan poslao mi je kralj dvanaest koza, ovaca 
i krmaka. Ujedno mi dade za porabu polje puno mani- 
hota. Poslanici dođoše, da saslušaju moje riječi. Rekoh 
im, ako je Mnene pripravan, da se podvrgne i pokori 
našoj vladi, kako je to bilo prije podrug godine ugovo- 
reno, da ćemo biti i ostati prijatelji Nu mora još pri- 
stati i na ostale _ uvjete, a po gotovo ima da plati ratnu 
otštetu. U ostalom, da ćemo se dogovoriti o tom u sa- 
stanku, koji ću ureći za tri dana. Na taj sastanak da 
ima Mnene doći i učiniti pred menom svoj «kubokona». 
(Kubokona znači poklon, a izvršuju ga, da se dotaknu 
čelom zemlje.) Tvrdi su to bili doduše uvjeti za vladara, 
kojemu se je dosele sve klanjalo, a koji je i nama znao 
zadavati dosta jada. Ta on mogaše u svako doba po- 
trebe sakupiti u brzo šest do osam tisuća borioca. Nu 
sreća je, što mu nije lako, pače nije ni kadar da hrani 
tako: velik broj ljudi. Drukčije je kod nas, koji možemo 
ma i manjim brojem momaka, nu zato boljim oružjem 
uvijek njima doskočiti. Njihove puške kremenjače nose 
dvije do tri stotine metara. A naše? — Tisuću! Mi smo 
u boju s Mnenom znali izgubiti po dvanaest i do trideset 
i pet ranjenih, a on je znao izgubiti okolo tri stotine 
mrtvih i nebrojeno ranjenih. 

Sve ovo morao je Mnene dobro promisliti. Osim 
toga trebao je da računa i na to, da bi, — ako nastavi 
ratovanje — mogao doživiti, da ga napusti i veći dio 
ljudi njegova plemena. Ta i onako se tim plemenom 
teško vlada, jedino pravim, despotskim grozotama. Moglo 
bi se dogoditi, da bi si tim sam porušio svoju moć i 
i uništio prijestolje. Drukčije opet, ako bi se sprijateljio 


s nama, koji smo jači nego on. Tada bi imao sigurne | 


nade, da bi, mogao spasiti i veličinu svoga plemena, a 
i podići svoju jakost i sjaj. 

U ostalom Mnene mi poruči, da je pripravan po- 
kloniti se, nu da se naši časnici dogovore s njegovim 
potpoglavicama o toj stvari. Slijedeći dan pošalje mi opet 
kralj četiri svoja sina i više potpoglavica, koji su me 
 umolili, da sklopim s Mnenom krvno bratinstvo. Njegovi 


borioci bez toga znaka prijateljstva ne mogu da vjeruju > 


u moju miroljubivost. Ja sam na to pristao. Dva moja 
najvjernija Zanzibarca pođu kao vođe u pratnji više mo- 
jih vojnika k Mnenu u tom poslu. Vratiše se, noseći na 
zelenom listu nekoliko kapi Mnenove krvi. Doveli su so- 
bom i jednu bijelu ovcu. Nju su rasjekli i dadoše jednu 
polu mojim, a drugu Mnenovim boriocima. Srce ostaviše, 


jer je jednu polu toga srca, imao pojesti Mnene, a 


drugu ja. I zbilja. Odrezaše komadić toga srca i sta- 
više nad .žeru, a zatim ga omoče onom kraljevom krvlju. 
.To sam pojeo pred njihovim poslanicima. Tada sam uzeo 
nož i zarezao sam svoju ruku, da dobijem koju kap krvi. 


Prisutne urođenike je to silno iznenadilo. Rekli su, da. 


sam sigurno velik poglavica, jer da sam posve mirno 
pretrpio zbivšu se operaciju, dočim je Mnene pri tom 
drhtao. Naravno, da moji vjerni Zanzibarci nisu propu- 
stili zgode, da protumače urođenicima, da bi si ja — 
kad bi nužno bilo — sasvim mirno i ruku odsjekao. (!) Ja 

sam se na to u duši smijao. I ja učinim kao Mnene i 
. pošaljem mu na čistom listu nekoliko kapi svoje krvi, 
koju je on imao sa srcem istim načinom pojesti kao i ja. | 
U isto vrijeme držao je u lijevoj ruci naboj moje puške, 
dočim sam ja držao naboj, što mi ga je opet on poslao. 
Tim je bio taj obred gotov i postadosmo prijatelji. 

Kada se je to dovršilo, nastade u selu neopisivo 
veselje. Tisuću mušketa ispale urođenici. To je doduše 
moglo uroditi tužnim posljedicama. Mnogi od mojih voj- 
nika, ne znajući što se zbiva, latiše se oružja i posrnuše 
prama selu. Dogodila se je pri tom i nesreća. Nekoliko 
mojih Bangala, koji — kako se znade — spadaju ple- 
menu, koje se rado naslađuje ljudskim mesom, desili su 
se baš pri rijeci N' Gangi, kakovih 20 časova od logora. 
Kad su začuli puškaranje, late se svojih pušaka i počeše 
ispaljivati na urođenike, koji su također bili ondje u 
blizini. Jedan od urođenika ostade tom zgodom ranjen. 
Usljed toga odaslao sam odmah poslanike, koji su imali 
Mnenu saopćiti, da se ta nesreća ima pripisati nesmo - 
 trenosti njegovih ljudi. Oni su bez dozvole pucali, a po 
tom su moji vojnici mislili, da je Mnene odlučio, da se 
ratuje. I stiže mi povoljan odgovor, koji je glasio: »Pa 
makar da ih je i nekoliko palo, to ne bi ništa činilo, 
niti bi poremetilo našega prijateljstva!« | 

Pred svojim šatorom očistio sam prostor, koji je bio: 
opredijeljen za sastanak i dogovor sa Mnenom. Kako je 
slijedeće jutro bilo kišovito, mogli smo tek _ oko deset 
sati doći na sastanak. Mnogi Mnenovi ljudi bili su u lo- 
goru, te su se zabavljali s našim vojnicima. Pred deset 
sati oglasi se fućkalo Mnenovo, sazivljujući ljude u skup. 
Sve je bježalo prama selu, po čem se je vidilo, da su 
mu urođenici dobro disciplinirani. U tom sam i ja na- 
ložio časnicima, da predvedu vojnike. To se je i zbilo. 

Zauzesmo mjesto pod sjenatim deblom. Tu smo 
smjestili stol i stolce i tako čekasmo kralja Mnena. 

Njegova vojska sastojala se je od kakove dvije tisuće 
ljudi, porazdijeljenih na više satnija. Vojnici stupahu ve- 
oma uredno, a postaviše se u polukrugu na 60 metara 


od mojega stola. Mnene je također stao pod deblo, koje. 


je bilo nasuprot našemu šatoru. 

Ponosno kao Špartanac podigne pušku desnom ru- 
kom, a zatim ju uspravi kraj noge i — pošto je silnu 
buku zamijenila tišina — stade govoriti: 
| »Ja, Mnene M' Putu Kassongo, glasoviti i veliki _po- 
glavica Lunde; ja, koji nikada pred nikoga nisam išao 
u susret; ja, koji se pred nikim još nisam poklonio, već 
pred kojim se uvijek drugi klanjahu: dođoh pred tebe 


o Bula Matari, da učinim svoj kubokona. Došao sam 


bez kože, da sjednem na suhu zemlju, dočim sam do- 
sele uvijek sjedio na prestolju.« 

»Mnene, — prekinem .ga, —'ako i želim, da se 
pred menom pokloniš, ipak Bula Matari ne želi, da 
kralj Lunde pred svojim ljudima sjedi na zemlji, tim 
više, što smo si prijatelji.« I pošaljem mu svoj stolac. 
Mnene umoli zatim, još jedan stolac za svoga brata i 
suvladara. Razumije se, da sam zadovoljio i toj nje- 
govoj željh 

Zatim je počelo dogovaranje. U kratko sam mu 
nabrojio sve one zločine, koje su Mnenovi urođenici po- 
činili bijelomu — Bula Matariju. Rekoh mu, da ćemo 
uglaviti za uvijek mir, ako pristane na uvjete. 

»Kakovi su to uvjeti?« — upita Mnene. Ja mu od- 
govorih ovako: ' 

1. »Da proglasi po cijelom kraljestvu, da se je Ki- 
amvo (Mnene M' Putu Kassongo) podvrgao vlasti države 


Konga. 


s 

2. Da u buduće prestanu u susjednim državama 
razzije. (razzie = ropstvo, haranje.) 

3. Da se ne sudi na smrt nitko bez dozvole dr- 
žave Konga. | | 

4. Da će se odustati od trgovanja robovima. 

95. Da Mnene plati ratnu otštetu, koju ćemo usta- 
noviti kašnje.« | | 

Kralj Mnene je pristao na sve uvjete. Primjetio je 
samo, da je velikim povodom svih neprilika i rata to, 
što su dvojica naših vojnika, zaveli jedanaest njegovih 
žena, a to da ga je preko mjere razjedilo. Ja sam mu 
spomenuo, da su oba «krivca strogo kažnjena. Ujedno 
sam dodao, da su njegovi ljudi po višeputa činili zla, 
pa nisu bili ni malo za to kažnjeni. 

Dva dana poslije toga znamenitoga sastanka s Mne- 
nom odaslao sam kapetana Dussarta i natporučnika Ver- 
scheldena u Popocabacu, da gospodin Dussart primi 
zapovjedništvo spomenute postaje. Gospodin Versche|den 
imao je da doprati opet u Kassongo karavanu s robom 
i hranom. Gospodina Grenfella umolio sam u isto doba 
listom, da put do Kassonga prevali na čamcima. 

Kada su gospoda otišla, izradio sam nacrt za novu 
postaju, koju sam odlučio osnovati. I tom zgodom, t. j. 
kad sam počeo na površini iza sela mjeriti postaju, po- 
zove me kralj, da odaberem drugo mjesto. Ujedno mi 
je nudio slonove kosti i robova, da ga samo poslušam. 
Moj je odgovor bio uvijek isti. 

Iza toga su slijedili dani najljepšega sporazumljenja, 
a nije ni jedan dan prošao, a da mi Mnene ne bi poslao 
dara. Kad je saznao, da kanim naskoro otputovati, bio 
se je rastužio. Jednoga dana došlo je više poglavica, mo- 
leći me, da ne odem. Ako li odem, da ću odnijeti sa 
sobom san 1 njihov i njihove djece. Ja san ih na to 


uvjeravao, da će svaki bijeli, koji me naslijedi, biti dobar 


i snosljiv. | 

Na 14. studenoga vrati se gospodin Veraeholića 
iz Popocabace. I gospodin Grenfell s gospođom prispjeo 
je ovamo. Tom zgodom primio sam pismo od vlade 
Konga, u kojem mi se nalaže, da pripremim novu ekspe- 
diciju, koja je imala da ispita krajeve u području rijeke 
Kassaja. Ekspediciju sam imao sam voditi. 

Za malo dana bilo je već sve pripravno. Na 18. 
studenoga već sam se otputio u pratnji gospodina Bul- 
tota i 72 vojnika. Moj rastanak i oproštaj s Kassongom 
bio je vrlo ganutljiv. Put me je vodio kroz selo. Usred 
sela dočekao me je Mnene sa svojim potpoglavicama i 
. glazbom. Natovariše hrane dosta i za me i za moje ljude. 
Mnene i svi ostali zaželiše mi baš prijateljski sretan: put. 
Žene plakahu, jaukahu, vikahu tarući si glave o zemlju. 
Posred te buke izbijali su samo gdjekoji zvukovi: 

 »Ango, Ango, tate na Lunda, kunimba m' bote ya 


n' zila! Kviza molu, kviza molu, molu!« (O Ango, Ango, 
oče Lunde, putuj i spavaj mirno! Vrati se skoro, vrati 


se skoro, skoro!) 

Prvi, dani hoda bili su mi ugodni. Put vodi sliko- 
vitim okolišem uzduž Kuanga. Lijepi onaj okoliš urešuju 
malena sela, obilujući dobrom hranom. Svuda su me 
radosno primali, a i darivali. Nu lijepa ta okolica brzo 
je počela iščezavati. Nakon sedam dana puta zađosmo 
u pustoš. Nigdje sela, nigdje duše! Ti krajevi zapušteni 
su već više godina i to zbog rata, koji je vodio Mnene 
sa stanovnicima, što mu nisu platili danka. Onom pu- 
stoši putovao sam čitavu nedjelju dana. Što su moji 
ljudi trpili od glada, napora i kiše, neopisivo je. Svaku 
noć smo spavali pod vedrim nebom, akoprem bi padala 

kiša i po više sati. U jutro tovare na glave, pak na- 

prijed po pet do šest sati dnevice, a sve bez dovoljne 
hrane. Mnogi vojnici iznemogoše. Bilo ih je, koji su 
i pobjegli. Oni, koji su preživjeli, tako su bili oslabili, da 
nisu mogli u selo poći po hranu. 

Danas smo na 8% širine tik rijeke Kuanga, zdje se 
oporavljamo od muka, koje smo prepatili. Za dva dana 
otići ćemo dalje. Želiš li me pratiti, uzmi kartu Konga, 
pak me slijedi od 8% na Kuangu na istok do rijeke 
Kuila. Uz tu rijeku spustiti ću se do 7% južne širine, te 
ću tu crtu slijediti do rijeke Kassaja. Od Kassaja kre- 
nuti ću natrag do Kassonga, slijedeći put između 69 i 
7% južne širine. Ako budemo tri do četiri sata hoda 
dnevice prevaljivali, nadam se, da ćemo negdje u travnju 
biti .s tom šetnjom gotovi. 

Rado polazim u nepoznate dubljine ogromnih afričkih 
šuma, pomažući upaljivati svjetlo uljudbe u crnoj toj 
noći. A _hrlim još rađe, jer živim u nadi, da ću i ovom 
zgodom koji komadić sakupiti, da upotpunim još zbirku 
afričkih stvari našega hrvatskoga muzeja. 

Već sam glede toga bio višeputa zabrinut, jer na 
Kuangu ne ima osim jedne jedine vrsti oružja skoro 
ništa. A ne bi rado, da se sa svoga rada vratim u 


majčino krilo, a da ne ponesem vidljiv znak ljubavi, 


maleni ures za njeno sjajno lice. 

Proći će mnogi i mnogi mjesec, dok i opet budeš 
primio od mene list, jer polazim u krajeve, u kojima 
ću teško naći prilike za odašiljanje pisama. U ostalom 
ja.ću sve znatnije pobilježiti u dnevniku. 

Popocabaca, 15. travnja 1893. 


Evo me opet u Popocabaci nakon teškoga i mu- 
kotrpnoga putovanja, koje je trajalo okolo 4 mjeseca. 

Iza lijepoga sporazumka s kraljem Mnenom i ugodna 
rastanka s njime nastavio sam okrijepljen novom snagom 
i novim nadama put u južne krajeve. Put me je vodio 
prama rijeci Kassaju, a uz put sam imao da utemeljim 
na Vambi i Kuilu postaje. Te postaje bile su dokazom, 
da vlada Konga raširuje u tim krajevima svoju vlast, a to 
tim više, što Portugalci žele napustiti svoje pravo pram 
9% na jugu, pa zamijeniti isto raširenjem svoje vlasti u 
krajeve naravnim proizvodima toli Vo okolice rijeke 
Kassaja. 

Te razmirice mogu se jedino riješiti, ako obadvije 
komisije upoznadu etnografske i geografske prilike onih 
krajeva, a za to im je valjalo pripraviti temelj. S toga 
sam i ja napredovao slijedeći 8% južno do rijeka Vambe 
i Kuila, a odanle do rijeke Kassaja. Dočim sam se ja 

vraćao istočno k rijeci Kassaju, pošao je gospodin Gren- 
fell još kakovih 30 geografskih časova pram jugu, gdje 
je u sporazumku sa portugalskom komisijom otpočeo 
svoj rad. | 

Ne znam, gdje i kako bi počeo, da Ti pravo pri- 
kažem sve one zgode i nezgode, što sam ih na toj dugoj 
ekspediciji od 4 mjeseca proživio. Osim običnih putnih 
poteškoća pritisla nas je prečesto najljuća od svih ne- 
volja, glad. Već prvih dana trpili su ljudi silno od gladi. 
U pojedinim selima, kroz koja smo prolazili, nismo često- 
puta našli ni manihota ni kukuruza, pa se je valjalo za- 
dovoljiti raznim travama i orasima, koje smo po šumama 
sabirali. Prvih dana prošli smo sela Kvatundu, Vanda, 
N' Gove, Kimbinda. Po tim selima stanuje pleme Mu- 
suko. Iztiču se dugom kosom, u koju upliću osobito na 
krajevima razne urese poput Cigana. 

U selu Matope nađosmo urođenike vrlo tupa izra- 
žaja lica.  Tuposti lica pripisujem neumjereno pušenje 
lana (chanore). Pred mojim šatorom bila je koliba, u 
kojoj je sjedila dosta mlada žena. Pa što je radila? 
Čitav dan srkala je iz lule opojni onaj dim. Kada bi joj 
pušenje glavu zamutilo, klonula bi kašljući. Otpočinuvši 
par časaka, opet bi nastavljala ubitačni svoj posao. U 
istom selu opazio sam dosta žena, koje si urezuju na 
koži svoga tijela razne urese. — Moja susjeda imala je 
na prsima i trbuhu niz takov'h uresa, nalik na zrna 
od kave. Pokrivaju se kožicama. Imao sam čast upoznati 
i svoga susjeda, supruga spomenute žene. Ljubezna nje- 
gova žena priugotovila mu je večeru. Bilo je dva jela, 
isječena lista manihotova i nekoliko klipova kukuruza. 
Prvo jelo pružila mu je u izdubljenoj tikvici. Slatko je 
on to jeo, rabeći mjesto žlice komadić drveta. 
= Kod sela Mariangite opazio sam rijeku Vambu, koju 


smo drugi dan preplovili u čamcima od palme. Zatim 
smo popostali u selu _Nusuki, koje pripada poglavici N' 
Govi. Ljudi su ondje bili vrlo uzrujani zbog nemira, koji 
su se izlegli, što je poglavičih brat M' Bumba hotio pro- 
tjerati sa prijestolja svoga brata N' Govu. U toj nje- 
govoj nakani potpomaže ga Muata Jamvo, veliki kralj 
Lunde, koji je u svoje vrijeme imao do 20.000 borioca, 
ali je poslije nastradao od plemena Kioka, koji su na- 
valili s juga. N' Govu potpomažu opet Bajaci, koje mu 
šalje Mnene. Nas se te razmirice nisu mnogo ticale, jer 
smo pošli odmah dalje, prebacivši neiskazanim naporima 
rijeku Combo. g 

Božićne blagdane proslavio sam u N' Govi. Selo je 
to srednje veličine. Našli smo 'sve prazno. Urođenici su 
ga napustili dan prije mojega dolaska, jer su se bojali 
napadaja Bumbinoga, koji hara svu obojiti i podjar- 
mljuje sve, samo da se dokopa bratova prijestolja. N' Gova 
molio me je doduše, da mu priteknem u pomoć, nu ja 
sam taj zahtjev morao odbiti, prem sam mu obećao, da 
ću mu pomoći, ako M Bomba za mojega boravka na 
njega navali. Čudio se je vanredno sa svojim ljudima 
mojim puškama. N' Gova ima mnogo žena. Jedna mu 
o uvijek nosi pušku, prateći ga u boj i svakuda, kamo po- 
lazi. Ia je žena dosta mlada, dočim. je N' ota prešao 
pedesetu godinu. | 

Pod. selom Mosusalingilom, u kom smo se također 
na 30. prosinca utaborili, su veličajni slapovi Vambe. Ti 
se slapovi na daleko čuju, te su me — osobito u ve- 
 očernjoj tišini — sjećali na Stanley Falls. U onim visinama | 
vrlo je čist zrak, a krasota okoliša upravo je neopisiva. 
Urođenici sade svake vrsti zelja i hrane; palme manj- 
kaju. Sade i duhan, nu veoma je kržljav, nu uza sve to 
vrlo ga cijene. Sve puši, a usljed pomanjkanja duhana 

puše lan, koji prouzročuje silno kašljanje. Nu upravo u 
tom kašljanju kao da traže pravu nasladu. Stanovnici su 
zdravi,.čila stasa, srednje veličine. I žene su ljepše od 
onih, što sam ih prije viđao. Čudio sam se, da ne goje 
po onim travom bogatim planinama marve, koja bi si- 
gurno lijepo uspijevala. Nu tomu će biti krivi vjekoviti 
plemenski bojevi, koji su uzrokom nesigurnosti imetka. 
Urođenici love rado ribu. Udice, koje nosimo sa sobom, 
od velike su nam bile vrijednosti. Gospodin Bultot, moj 
suputnik, kupio je za malu udicu veliku kokoš. 

| Na 2. siječnja prešli smo 'po trećiput rijeku Vambu. 
Nu ondje je bila jedva 20 m. široka. Uz put smo susreli 
silu podanika N' Govinih, koji su se selili, bojeći se M 
Bumbe. Sve je bilo naprćeno. I djeca su nosila košarice, 
koje ondje osobito lijepu pletu. Nekoje sitnarije, što sam 
je dao bjeguncima, osigurale su mi njihovo prijateljstvo. 
Na žalost uzvratili su mi ljubav zločestim vijestima. (Go- 
vorahu, da ću imati pred sobom glad, toga groznoga ne- 
prijatelja i još gorega suputnika. la je vijest moje i 
onako oslabljene ljude još većma shrvala. Nu moje obe- 
ćanje, da ćemo već naći i bolji put, smiri ih donekle. U 
selu Makisimba nađosmo prve kolibe pripravne za put- 
nike i karavane. | 

= Prelaz preko rijeke Nufu bio je vanredno nezgo- 
dan. Jedan od nosioca pao je u vodu, izgubiv svoj teret: 
sanduk biserja, narukvica, šešira i drugih stvari zgodnih 
za darove. Ljudi su se preko tri i pol sata mučili, tra- 
žeći teret. Sav trud ostao je uzaludan, stvari su otplo- 
vile brzicom. U istom okolišu opazio sam, da urođenici 
ljube luk. Mnogi ga sade, nu nije ni s daleka onako tečan 
kao naš. I divljega grožđa sam našao, te mi se je na- 
metnula misao, da bi vinova loza ondje vrlo dobro mo- 
gla uspijevati. Kod mnogih urođenika vidio sam znakove 

“križa, koje nose na prsima. ANA da i kršćanstvo ma i 
solist) napreduje. 

U selu Machimoefu, gdje sam noćio, susreo sam po- 
danike Mnene_P. Kassonga. To je posve novo selo, te 
dokazuje, da se i ondje širi Mnenovo kraljestvo. U ma- 
lenom selu Bumbi dočekao me je poglavica, nazivljući 
se bratom velikoga Muata Jamve, *s hranom. Pozdraviv 
me, želio je, da pođem u njegovo veliko selo, nu to 
nisam mogao. I ondje sam vidio dva urođenika s križem 
na prsima. Tumačim si to, da su morali posjetiti koju 
portugalsku koloniju, te su dobili križeve od svećenika. 

 Prelaz preko rijeke Lubule stojao nas je mnogo 
truda. Osim toga okružavali su nas više dana napušteni, 
divlji krajevi. Nigdje sela, nigdje čovjeka. Zabitnost oko- 


lice, silne močvare, zli putevi uz kišovito vrijeme, sve _ se 


je to složilo, da potrostruči nevolju, koju je i onako iz- 
mučenim i bolesnim ljudima dovoljno osigurao nesmiljeni 
višednevni glad. Ljudi padaju od nemoći i zla vremena; 
i najjači tuže se već. Pa i najmanja nada, koja bi se 
pojavila u grudima izmučenih nosioca pomišlju, da će 
skoro doći do sela, propala bi i porazila ljude iznova, 


jer selu ni traga ni glasa. Tek na rijeci Chinaholo, koja “ 
teče u Lubulu, prispjeli smo na 13. siječnja iza sedam. 
sati hoda u Monkaje Mamo, prvo napučeno selo iza to- 


liko dana, u kom smo mogli dobiti hrane. —Urođenici 
priređuju kaučuk, koji onda prodavaju karavanama. Ma- 
nihot, koji su usadili, bio je još malen, za hranu nespo- 
soban. Srećom je bilo nešto kukuruza i graha. To je 
bilo mojim ljudima, koji su preko četiri dana živili od 
gljiva i trava, prava poslastica. Imajući još dvije koze, 
zaklao sam jednu, samo da svaki nosilac dobije ma i 
najmanji zalogaj mesa. Ia bilo ih je 80, koji su ga imali 
okusiti! 

Niti slijedećih dana nije nas ništa boljega čekalo. 
Dolazili smo u mnoga mjesta, koja označuju negdašnja 
sela. Danas su ta mjesta zaraštena visokom travom, te 
su postala obljubljena sastajališta bivola i antilopa. Put 
ili staza bila je u tim krajevima zakrčena, da smo ju 
jedva mogli slijediti. Katkada sam označio put onima, 
koji bi zaostajali, sitnim papirićima. Svi smo ćutili glad. 
Mnogi su se ljudi penjali na drveće, gdje su nalazili neko 
pretvrdo voće, koje inače ne bi jeli, samo da si utiše 
želudac. 

Tako smo došli do rijeke Luite, preko koje smo 
morali graditi most. Rijeka je bila preko 20 m. široka. 
Morali smo prepiliti 4 debla, a istom četvrto palo je 
zgodno preko rijeke. Gospodin Bultot i ja bili smo upravo 


= shrvani od naporna rada. Morali smo najviše sami raditi, 


jer ostali ljudi nisu već imali dovoljno nit tjelesne nit 
duševne jakosti. Već su nam dolazili urođenici u logor 
i savjetovali, da se vratimo. Plašili su nas, da ne ćemo 
moći naprijed zbog glada i zbog neprijateljnoga plemena 
Kioka. To je pleme napalo pred dvije godine logor ka- 
petana Lienarta, nu bilo je suzbijeno. 

Ja sam ipak napredovao do rijeke Kuila, koju smo 
rijeku. sretno preplovili pomoću raznih prijevoza. Još smo 
slijedećih dana prešli omanje rijeke Kamakadi, Kikon- 
golu, Loangue. To su već sve vode Kassaja. Sreća nam 
se je tek malko nasmijala, kad smo došli u prekrasnu 
dolinu _N' Kongole. Obronci okolišni bili su nasađeni 
manihotom. Blizu su bila sela. Trebalo je dosta dogovora 
i poruka, dok smo uvjerili urođenike, da dolazimo kao 
prijatelji. Došav pred selo, eto pred nas na stotinu žena, 
muževa i djece, gdje nose pune košare hrane. Jedni su 
nosili kukuruza, drugi manihota, treći brašna od te hra- 
nive biljke; neki jaja, kokoši i svega — svega, što su 

gladni naši želuci mogli poželiti. Punih 16 dana je prošlo, 
otkako smo trpili glad.  Prehranile su nas u tom raz- 
doblju gljive, misirače i trave, a prevalili smo jedan i pol 
stupnja hoda. Slavni je Stanley u velikim šumama gor- 
njega Konga naišao bar na palme i orahe, nu nama je 
i to manjkalo. Ljudi su nam bili prave okosnice, istro- 
ošeni do skrajnosti. Nu kraj sve nesreće bili su sretni, 
jer je bilo ipak hrane. Urođenici oko rijeke Kuila silno 
su nas strašili s plemenom Kioka, nu mi smo te ljude 
veselo pozdravili, jer su nam spasili život. | 

| Pleme Kioka obitava 120 južne širine. To su trgovci, 
koji su od vajkada posjećivali krajeve oko Kassaja, iz- 
mjenjujući europske proizvode, a osobito sol za slonovu 
kosti za kaučuk. Za to trgovanje plaćali su oni raznim 
lundskim poglavicama silne daće. Vidjevši oni, da zbog 
prevelikih daća slabu korist crpe, odlučiše, da poglavicu 
Kahungulu nadjačaju. Velikom silom od kakovih 8.000 
pođu, te se nasele u najglavnija sela Ba Lunde. I tako 
počeše harati kraljestvo. Boj već traje četiri godine, a 
pleme Kioka nastanilo se je u cijelom sjevernom i ju- 


gozapadnom dijelu kraljestva. Nu slava oružja zavela ih 


je. Usudiše se da napadnu, kako spomenuh, prije 3 go- 
dine i logor kapetana Lienarta, tadanjega zapovjednika 
kassajskoga okružja. Premda su bili suzbijeni, ipak je 
i poslije slijedilo nekoliko manjih i većih okršaja iz- 
među nas i Kioka. Doduše oni su bili uvijek nadvladani, 
a u travnju prošle godine osobito se je istakao u borbi 
proti njima tadanji predstojnik okružja Prince de Croy. 
Nije zato čudo, što su i mene primili opreznim gosto- 
ljubljem. | 

Inače su to ljudi veoma jaka uzrasta, slobodna gi- 
. banja i veoma ratoborni. Žene su im skoro bi rekao 
lijepe. Nos «im je ravan, a usne veoma malene, okrugle. 

Sve su dobro ugojene, a veliki broj djece kazuje nam ži- 
votnu sposobnost Kioka. O njihovim stanovima ne mogu 
suditi jer nisu imali kada da ih urede. Nu i ovi privremeni 
su uredni. Žene se odijevaju tkaninama, koje pokrivaju 
cijelo tijelo. Kosu nose veoma dugu, a pletu je u mnoge 
pletenice. Po množini hrane sudim, da se rado bave 
poljodjelstvom, a raznovrsnost proizvoda lijepim je do- 
kazom njihove radinosti. Oko Lueba je središte njihovih 
trsovačkih sveza, koje su morale popustiti, jer ih bijeli 
neprijateljski susriću zbog trgovanja robovima. Ja sam 
im to tumačio kao grijeh. Nu njima je to nepojmljivo, 
kako može biti grijeh, kad \se trguje. Nu tomu je vrlo 
mnogo kriva i portugiška vlast. Pleme Kioka prodaje 
im robove, koje oni trebaju u svojim nasadima, a i za 
gradnju željeznice u Ambaccu. Ovo su zločini, koje pro- 
klesmo već pred više stotina godina. Mnogi će reći, da 
i vlada Konga trguje robovima. Jest, nu ona ih kupuje, 
da ih oslobađa od jarma, koji ih ponizuje do zvijeri. 
Rob, koga kupi vlada Konga, slobodan je, te ima pri- 
like za sticanje imetka kao svaki drugi čovjek. Što više, 
pruža mu se prilika za obiteljski život u braku, koji nad- 
ziru organi same vlade. Vlada. Konga ne dozvoljuje ni- 
komu osim misionarcima oslobađati robove. 

Na 30. siječnja nastavili smo posve oporavljeni svoj 
put. —Doskora bili smo u dolini rijeke Loangue. Rijeka 
je bila oko 70 m. široka. Dolina, u kojoj si je rijeka 
prorovala korito, niža je za 340 m. od ravnice, kojom 
smo više od mjesec dana putovali. Rijetko sam što ljep- 
šega vidio od Loangue doline. Obale, obraštene naj- 
bujnijom bilinskom raznovrsnošću, pružaju užitak pre- 
krasan. Boje od najtamnijega do najsvjetlijega zelenila 
pobacane su u toj dolini onom umjetničkom vještinom, 
kojom samo divna narav u svojoj slobodi raskošno gos- 

podari. Prekrasna debla, viša od 40 m., ravna kao svi- 
jeća, dižu ponosno svoje krošnje, da si ogriju zeleno 
tjeme prije svojih nižih drugova, a o žarkom suncu, koje 
ih toli milo pozlaćuje. Cvdje ondje udomila se je uljevna 
palma, a zlatožuti orasi slikaju preugodnom promjenom 
bogato zelenilo obronaka. 

Priznati mi je, da moji motrioci nisu motrili jed- 
nakim ushitom onaj kraj. Tužili su se na brdo. Ia vo- 
lili su oni ravnicu, kojom se laglje hodi i nosi teret. 
Preplovivši rijeku na urođeničkim čamcima, nastavismo 
put strmo uz brdo. Kad al eto pred nas urođenika, te 
stadoše koriti one, koji su nam dozvolili prijevoz i gotovi 
su bili, da nam se opru. Bilo je dosta posla i muke, 
dok smo uz dobre upute, a još bolje darove zasadili 
zastavu u njihovom selu, Dumbi, kojim je vladao veliki 
poglavica Mnene Dumba. | 

Selo je novo, podignuto tek prije nekoliko mjeseci. 
Oveliko je i raštrkano: Nasadi razne hrane su mladi, 
ali veoma prostrani. Jedva sam bio pol sata u selu, a 
poglavica pošalje svoga doglavnika, da me u njegovo 
ime pozdravi. Kratko vrijeme iza toga donesoše lavovu 
kožu i do šest leopardovih koža, koje poredaše tik mo- 
jega šatora. Na kože metnuše E za poglavicu. I eto 
velikoga poglavice. 

Mnene Dumba, glavar svih Kioka, čovjek je od ka- 
kovih 40 do 50 godina. Blaga je izraza i uljudan. Pred- 
stavio mi se je kao »glavar svih Kioka, zemlje, trave i | 
šuma«. Rukovasmo se. Imao je na sebi plave hlače, a 
te su urešene velikim crvenim, četvornim odrescima. 
Imao je još na sebi tri prsnika, a preko svega vojničku 
kabanicu prošloga stoljeća. Kad je poglavica došao, lu- 
pali su podanici više i jače o dlanove, nego sam to do- 
sele opazio. Kada su mu govorili, poljubili bi zemlju 











i brisali bi si zemljom grudi. Čitava tri sata ostao je 
kod mene u logoru, te smo se do volje porazgovorili. 
Drugi dan došao, je opet poglavica na dogovore. Sad 
je bio na europsku obučen. Imao je hlače kao što kod 
nas nose radnici, zatim modri kaput, a preko njega dva 
prsnika. Prvi dan darovao sam mu dva šešira; drugi 


dan imao je sve tri na glavi. Obuću nosi, što ju uro- 


đenici oko Kassaja zgotavljaju. 

Sve što je u nas vidio, ispitivao bi, čemu je. Čim 
bi mu se štogođ svidilo, želio je, da mu poklonim. Dar, 
što sam mu ono jutro poslao, obradovao ga je, al ipak 
nije bio zadovoljan. Rekao mi je, da sam za njegovu 


djecu donijeo lijepih stvari, nu za njega, velikoga glavara 


nema ništa -— i poželi moj veliki engleski ogrtač, pri- 
dodavši, da bi to za njega dobro bilo. Dakako, da se 
je morao i bez toga zadovoljiti. 

»Pa kako ste si vi (misleći gospodina Bultota i mene) 
kosu odrezali? Da li i žene bijelih nose kratku kosu?« 
-— upita dalje poglavica. 

»Ne — odgovorim mu -- kosa je njihova veoma 
duga«. | 

»Žnao sam ja to -- reče — Kioko i bijeli su pri- 
jatelji. Pa eto imaju i nalične običaje. I kod nas vole 
muškarci kratku, a žene dugu kosu«. 

Pitao me je dalje, da li što o Bogu znam, te se je 
upravo nekom pobožnošću veselio, kad sam mu to po- 
tvrdio i govorio o njegovom »Iete N' Zambiju«. 

»Moje žene žele vas viditi, nu one ne smiju van, 
pa vas molim, da dođete do njih«. 

I dođosmo u kraljevo dvorište, u kojem je . podig- 
nuto do 20 kućica, okruženih ogradom. Dvorište je za- 
sađeno grahom, lukom i manihotom. Mnene Dumbove 
žene bile su zaokupljene raznim domaćim poslom. Po- 

najprije se uplašiše i pobjegoše, a zatim opet na poziv 
gospodarov dođoše. Pružismo im zdjelu punu staklenoga 
biserja i praporaca, što su primile radosno. Bilo ih je 
13. Mnoge su bile još mlade. Ostali smo do večeri 
ondje. Morali smo se hoćeš ne ćeš zabavljati s »kralji- 
cama« i s njihovom djecom. 

Lice žena bilo je namazano crvenom bojom, koju 
miješaju s palmovim uljem. Mnoge žene, da bolje omile 
svojim muževima, obrube oči bijelom ili veoma crnom 
bojom. U glavu umetaju rado razne urese od mjedi, 
koje kuju na oblik krune. Za obranu nose samo pušku 
kremenjaču. Noževa za boj ne imaju. 

Slijedeći dan nastavili su se opet dogovori o bu- 
dućem miru i sporazumku između njihova plemena i 
nas. Dogovori su posvema uspjeli, i prijateljstvo s ple- 
menom Kioka na rijeci Kassaju bilo je posve utvr- 
đeno. Tako sam se mogao sasvim zadovoljan spremiti 
na odlazak. 

Rastavši se lijepo i prijateljski s velikim poglavicom 
Dumbom, odlučio sam, da se vratim drugim putem 
prama Kassongu. 

Na 8. veljače otputili smo se iz Dumbe. Preko 
14 dana putovali smo, dok smo prispjeli u krajeve Mnene 
M' Putu Kassonga. Razumije se, da je bilo dosta i pre- 
dosta napora, dok smo sve putne zapreke svladali. Ne- 
ugodnosti puta poradi česte kiše, mnogobrojne močvare 
i rijeke, koje smo prošli, zapreke poglavica i dogovori 
s njima, pomanjkanje hrane u nenapučenim krajevima: 
sve nas je to nemilice susretalo skoro svaki dan. 

Odmah na početku daljnoga putovanja bilo nam 
prijeći rijeke Inkongolu i Kitambi. Kiša nas je nemilo 
prala. Badava su urođenici tjerali kišu. Pa evo kako to 
biva: Urođenici imadu za »tjeranje kiše« lavov rep. Na 

. taj rep pričvrste pet do šest malih antilopinih rogova, 


u koje opet umetnu razne zemlje i bilina. Dva uro- 
đenika uzeše takove repove i mašući njima, stadoše - 
vikati: »Bježi kišo i ti grmljavino! Mi te ne želimo, jer 
treba da Ango Anga prevezemo na drugu stranu! Idi 
kišo, do Luchike i Lavne, ondje nema stranaca! Zar ne 
sidič kišo, da bez krova moramo noćiti? Bježi, bježi; a 
moj uo tjeraj ju silom, ako milom ne će!« 

Kod prijelaza rijeke Kuila, opazih krasne slapove te 
rijeke i prozvah ih na spomen, što ih je prvi Hrvat vi- 
dio, »Zrinski slapovi». 

Mnogo manjih rijeka: Mazala, Lua, Uchima, Luvala, 
Luisa, valjalo nam je većim i manjim neprilikama pre- 
ploviti, dok smo doprli do Kvenga, pak krasnim doli- 
nama Mangourba i Lufuke do Vambe. Blizu Kvenga 

susreli smo već podanike Mnene M Putu Kassonga. 


Kada su me urođenici opazili, približili su se prijateljski 
znajući, da je »Ango Ango« sklopio krvno bratimstvo 
s velikim Mnenom. I nasta odmah silno bubanje u znak 
mojega dolaska. Hrana se je nosila sa svih strana umornim 
mojim ljudima. 

I sela: Kasombi, Kalombambizi, Kaloba, Kabemba, 
Kisakala, Tombo, Mangengelele, Baringa, itd. dobro su 
nas kao stare znance primila. Selo Kalobu našli smo 


posve prazno. Urođenici bili su svi u lovu na gusjenice, 
jer se tim hrane... I ja sam bio počašćen od poglavice 


takovim darom, nu premalo sam još na Kongu, a da 
sam pomisliti mogao na te vrsti poslastice. Stari pogla- 
vica u Kabembi vrlo me je lijepo dočekao, spominjući, 
da je bio u Kassongi, kad sam sklapao prijateljstvo sa 
svemogućim Mnenom. 1 u Kisakali prepoznadoše me 
odmah. I tako se je sve ugodnije putovalo prama Ka- 
ssongu. | 

Na 9. ožujka opazio sam tek dolinu Kuanga. Na 
uzvisitoj ravnici križaju se putevi. Jedan vodi preko 
Mukumbe, a drugi dolinom rijeke Hotuane u Kassongo. 


Ja sam slijedio ovaj drugi put. Na ravnanje mojim lju-. 


dima žakrčio sam po običaju onaj put prama Mukumbi 
granom. Gospodin Bultot otišao je naprijed s karavanom 
do N' Gete, gdje smo se drugi dan sastali. U selu Mu- 


kelembi primio nas je mladi poglavica svim znakovima 


prijateljstva. | 

Bili smo već blizu postaje Kassonga. Srce nam je 
življe kucalo, veselo očekujući čas, kad ćemo uočiti pri- 
jatelje, pripadnike uljudbe, od koje smo toli dugo bili 
udaljeni. Dva i pol sata dovede nas do Kimone, rječice, 
koja teče ispod postaje Kassonga. Pođosmo lagano uz 
brdo, te kraj sela Mnene Ontava k postaji. Trubljač za- 
trubi koračnicu. Veselo su odjekivali zvukovi po okolnim 
obroncima, uzveličavajući radosne kucaje našega srca. 
— Mnene naloži, da se ispale muškete u čast našega 


dolaska. Na stotine dođoše nam u susret, a među njimi | 


i tri Europejca: gospodin Pirot, poručnik i gospoda 
Dassonville i Michels, podčasnici, s mjesnom posadom. 
Svi su bili zdrave i ji ope vanjštine, a gospodin Bultot 
i ja bili smo mršavi kao okosnice. 

Postaja me je osobito iznenadila. Upravo je uzorna. 
Ima tri zgrade, svaka 16 m. duljine i 5 m. širine. U 
tim zgradama stanuju vojnici. Osim toga su ostale zgrade 
za skladišta i stanove. U ovčarnici bilo je oko 40 koza 
i ovaca, a u kokošinjaku više od 200 komada živadi. 
Postaja je bučila od urođenika, koji su dolazili da pro- 
daju svoje prirodnine. Sve je bilo u redu, samo sam 
žalio, što su moji listovi još u Popocabaci. (gospodin 
Dussart nije ih još poslao, valjda što se nije nadao toli 
brzomu mojemu povratku. Odaslao sam odmah listonoše 

s nalogom, da se pošalju listovi, ta jedina i najslađa 
poslastica, koja mi zaslađuje osamljeni život u tolikoj 
odaljenosti od milih i dragih u predragoj domovini. 

U Kassongu ostao sam sve do 9. travnja, pune če- 
tiri nedjelje. Imao sam i za toga dosta duga odmaranja 
iza toli duga i naporna putovanja mnogo i mnogo posla. 
Trebalo je rješavati razne razmirice s mnogim samo- 
voljnim poglavicama, koji su naginjali, da povrijede pri- 
jateljstvo, utvrđeno s glavnim poglavicom Mnenom. Bilo 
je i dosta posla s pisanjem izvještaja vladi Konga o 
uspjesima dovršene moje ekspedicije. Sve te poslove do- 
vršio sam sretno, te sam se mogao dne 8. travnja po- 
vratiti u Popocabacu. 

